ส่วนที่ 1 การประกอบธุรกิจ

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

  ภาพรวมของการประกอบธุรกิจของบริษัท

ประวัติความเป็นมา

บริษัท บางกอก เดค-คอน จำกัด (มหาชน) (“บริษัท” หรือ “บางกอก เดค-คอน”) เดิมชื่อ
บริษัท บางกอกวูดเด้นบิสิเนส จำกัด ก่อตั้งขึ้นเมื่อวันที่ 17 กุมภาพันธ์ 2535 ด้วยทุนจดทะเบียน 25
ล้านบาท มีผู้ถือหุ้นใหญ่ คือกลุ่มของนางนุชนารถ รัตนสุวรรณชาติและครอบครัว
เพื่อดำเนินธุรกิจผลิตและจำหน่ายครุภัณฑ์ราชการ
และเฟอร์นิเจอร์ไม้ยางพาราทั้งในประเทศและต่างประเทศ ภายใต้ตราสินค้า “I-Relax”

- ปี 2536 บริษัทเริ่มประกอบธุรกิจรับเหมาตกแต่งภายใน –

- ปี 2543 บริษัทได้เพิ่มทุนจดทะเบียนชำระแล้วเป็น 80 ล้านบาท
และเริ่มลดงานผลิตและจำหน่ายเฟอร์นิเจอร์มาเป็นรับเหมาตกแต่งภายในอย่างเต็มตัว
เนื่องจากขณะนั้นสินค้าที่มาจากประเทศจีนมีต้นทุนที่ต่ำกว่าทำให้บริษัทไม่สามารถแข่งขันได้
บริษัทมีทุนจดทะเบียนและทุนชำระแล้วเป็น 150 ล้านบาท
เพื่อขยายกำลังการผลิตและใช้เป็นเงินทุนหมุนเวียน

- ปี2551 บริษัทเพิ่มทุนจดทะเบียนและทุนชำระแล้วอีก 40 ล้านบาท เป็น 190 ล้านบาท
เพื่อขยายกำลังการผลิตและใช้เป็นเงินทุนหมุนเวียน

- ปี 2552 บริษัทเพิ่มทุนจดทะเบียนและทุนชำระแล้วอีก 70 ล้านบาท เป็น 260 ล้านบาท
เพื่อขยายกำลังการผลิตและใช้เป็นเงินทุนหมุนเวียน

- ปี 2554 บริษัทได้ดำเนินการแปรสภาพเป็นบริษัทมหาชนและเพิ่มทุนจดทะเบียนอีกจำนวน 90
ล้านบาท เป็น 350 ล้านบาท
โดยมีวัตถุประสงค์เพื่อนำหุ้นเพิ่มทุนดังกล่าวเสนอขายต่อประชาชนทั่วไปเป็นครั้งแรกในวันที่ 25
กันยายน 2556 พร้อมทั้งนำบริษัทเข้าจดทะเบียนในตลาดหลักทรัพย์ เอ็ม เอ ไอ

- ปี 2556 บริษัทได้เข้าจดทะเบียนเป็นบริษัทในตลาดหลักทรัพย์ MAI

- ปี 2557 บริษัทเพิ่มทุนจดทะเบียน จำนวน 87.5 ล้านบาท เป็น 437.5 ล้านบาท
เพื่อรองรับการใช้สิทธิของใบสำคัญแสดงสิทธิ (BKD-W1)

- ปี 2558 บริษัทเพิ่มทุนจดทะเบียน จำนวน 88.37 ล้านบาท เป็น 525.87 ล้านบาท
เพื่อรองรรับการจ่ายปันผลเป็นหุ้นสามัญในอัตรา 5 หุ้นสามัญ ต่อ 1 หุ้นปันผล และ
รองรับการปรับสิทธิของใบสำคัญแสดงสิทธิ

- ปี 2559 บริษัทฯ ได้จัดตั้งบริษัทย่อย ชื่อ บริษัท บีเคดี เรียลเอสเตท จำกัด มีทุนจดทะเบียน
619 ล้านบาท

บริษัทดำเนินธุรกิจรับเหมาตกแต่งภายในอาคาร ประเภทคอนโดมิเนียม โรงแรม สำนักงาน
ห้างสรรพสินค้า มหาวิทยาลัย โรงพยาบาล และสถานที่ราชการ เป็นต้น
โดยแต่ละโครงการจะมีรายละเอียด รูปแบบและขนาด
รวมถึงความต้องการใช้งานที่หลากหลายแตกต่างกันไป เช่น งานตกแต่งภายในสำนักงาน
ห้องประชุม ห้องโถง ทางเดิน ห้องน้ำ ห้องพักโรงแรม ห้องพักโรงพยาบาล เป็นต้น ทั้งนี้
ในการรับเหมางานตกแต่งภายในนั้น
บริษัทจะรับผิดชอบตั้งแต่การจัดหาวัสดุอุปกรณ์เพื่อนำมาผลิตชิ้นงานเองสำหรับป้อนให้โครงการ
การจัดหาอุปกรณ์และเฟอร์นิเจอร์สำเร็จรูป งานระบบไฟฟ้า ประปา แอร์ สุขาภิบาล
เครื่องคอมพิวเตอร์ ฯลฯ
รวมถึงดูแลรับผิดชอบขั้นตอนการก่อสร้างและติดตั้งจนกว่าโครงการจะเสร็จสมบูรณ์
โดยกลุ่มลูกค้าเป้าหมายของบริษัท คือ หน่วยงานราชการ/รัฐวิสาหกิจ และบริษัทเอกชนทั่วไป

1.  วิสัยทัศน์ วัตถุประสงค์ เป้าหมาย และ กลยุทธ์ในการดำเนินงานของบริษัท

    1.  วิสัยทัศน์ และ พันธกิจ

บริษัทดำเนินธุรกิจโดยมุ่งเน้น “คุณภาพและความเป็นธรรม”
ซึ่งหมายถึงการเป็นธุรกิจชั้นนำที่ผลิตสินค้าคุณภาพสูง ให้บริการที่เป็นเยี่ยม
ดำเนินธุรกิจที่เป็นธรรมแก่ทุกฝ่ายที่เกี่ยวข้องที่มีส่วนสร้างสรรค์และส่งเสริมกิจกรรมต่างๆเพื่อสังคม
เช่น การศึกษา สิ่งแวดล้อม และสาธารณประโยชน์อย่างต่อเนื่อง
สอดคล้องกับแนวคิดการดำเนินการของบริษัทที่ตั้งมั่นในความเป็นธรรม มุ่งมั่นสู่ความเป็นเลิศ
เชื่อมั่นแห่งคุณค่าของมนุษย์ และมุ่งเน้นความรับผิดชอบต่อสังคม

จากแนวคิดดังกล่าว บริษัทจึงกำหนดวิสัยทัศน์ วัตถุประสงค์ พันธกิจ และวัฒนธรรมองค์กรไว้ดังนี้

วิสัยทัศน์ :
“เป็นผู้ให้บริการด้านการรับเหมาตกแต่งภายในแบบครบวงจรอันดับหนึ่งของประเทศไทย”

พันธกิจ :

  1. สร้างความสัมพันธ์อันดีกับลูกค้าด้วยการส่งมอบคุณภาพงานที่มีความคุ้มค่า

  2. มุ่งเน้นการสร้างพันธมิตรกับทุกภาคส่วนโดยยึดถือผลประโยชน์ขององค์กรเป็นสิ่งที่สำคัญ

  3. ปรับปรุงกระบวนการทำงานภายในเพื่อให้เกิดความคล่องตัว ประหยัดค่าใช้จ่าย และ เวลา

  4. ปรับปรุงกระบวนการด้านการผลิตเพื่อให้เกิดประสิทธิภาพทั้งในด้านคุณภาพ และ
  ต้นทุนการผลิต

  5. พัฒนาบุคลากรให้มีความรู้ ความสามารถ ที่เหมาะสมกับงานของตนเอง อาทิ
  ความคิดริเริ่มสร้างสรรค์ ความรู้ด้านเทคนิค ความเชี่ยวชาญในงานทำ มีทัศนคติที่ดีต่อการทำงาน
  มีวินัยในตัวเอง เข้าใจการทำงานอย่างเป็นทีมเพื่อมุ่งเน้นความสำเร็จขององค์กรในภาพรวม

วัฒนธรรม : เพื่อให้พนักงานมีคุณสมบัติ ดังต่อไปนี้

  รักงาน มีความมุ่งมั่นเพื่อให้บรรลุเป้าหมาย

  รักลูกค้า ให้บริการลูกค้าอย่างดีที่สุด

  รักคุณธรรม มีพฤติกรรมสุจริต ซื่อสัตย์ โปร่งใส

  รักองค์กร จงรักภักดีต่อองค์กร

  รักทีมงาน ทำงานร่วมกันอย่างมีประสิทธิภาพ

1.1.2 เป้าหมายในการดำเนินธุรกิจของบริษัท

บริษัทมีเป้าหมายในการดำเนินธุรกิจ ดังต่อไปนี้

+---------------------------+------------------------------------------+
| หัวข้อ                      | รายละเอียด                                |
+---------------------------+------------------------------------------+
| ด้านผลกำไร (Profitability) | อัตรากำไรสุทธิปีละ 10 %                      |
+---------------------------+------------------------------------------+
| ด้านการตลาด (Market        | ยอดขายเพิ่มขึ้นปีละ 15 %                      |
| Standing)                 |                                          |
|                           | ตำแหน่งทางการตลาด1 ใน 3 ของประเทศ         |
|                           |                                          |
|                           | ขยายตลาดสู่ประเทศในกลุ่ม AEC 2 ประเทศ ได้แก่   |
|                           | พม่า และกัมพูชา                             |
+---------------------------+------------------------------------------+
| ด้านลูกค้า (Contributions to | ยกระดับความพึงพอใจในคุณภาพของผลิตภัณฑ์         |
| Customers)                | และบริการขึ้น 50 %                          |
+---------------------------+------------------------------------------+
| ด้านผลิตภัณฑ์(Productivity)   | จำนวนสินค้าที่ผลิตได้ต่อพนักงานต่อคนเพิ่มขึ้น 15 %    |
|                           |                                          |
|                           | ระยะเวลาในการติดตั้งต่อโครงการลดลง 15 %      |
+---------------------------+------------------------------------------+
| ด้านนวัตกรรม (Innovation)   | จำนวนรายการปรับปรุงกระบวน                  |
|                           | การทำงานที่สร้างคุณค่าเพิ่มต่อพนักงานต่อคนต่อปีเพิ่มขึ้น |
|                           | 15 %                                     |
+---------------------------+------------------------------------------+
| ด้านผู้บริหาร (Contributions  | สร้า                                      |
| to Management)            | งผู้สืบทอดตำแหน่งต่อพนักงานต่อคนในทุกตำแหน่งที่สำคัญ |
+---------------------------+------------------------------------------+
| ด้านพนักงาน (Contributions  | พนักง                                     |
| to Employees)             | านที่มีทักษะในการปฏิบัติตั้งแต่สองอย่างขึ้นไปต่อพนักงาน |
|                           | 75 %                                     |
|                           |                                          |
|                           | ระดับความพึงพอใจของพนักงานเพิ่มขึ้นปีละ 15 %     |
+---------------------------+------------------------------------------+
| ด้านสังคม (Contributions to | อัตราการลดคาร์บอนที่เกิดขึ้นจากกระบวนการผลิต     |
| Social)                   | และบริการลง 10 %                          |
|                           |                                          |
|                           | ส่งเสริมการให้ความร่วมมือ                     |
|                           | กับภาครัฐและชุมชนเพื่อส่งเสริมความรับผิดชอบต่อสังคม |
+---------------------------+------------------------------------------+

2.  การกำหนดกลยุทธ์

+-------------------------------+--------------------------------------+
| ระดับกลยุทธ์                     | รายละเอียด                            |
+-------------------------------+--------------------------------------+
| กลยุทธ์ระดับองค์กร (Corporate     | - การขยายธุรกิจให้เจริญเติบโต (Growth     |
| Strategy)                     | Strategy) ทั้งภายในประเทศ และนอกประเทศ |
|                               |                                      |
|                               | - ขยายธุรกิจโดยการเพิ่มพันธมิตรทางธุรกิจ     |
|                               |                                      |
|                               | -                                    |
|                               | พัฒนาองค์กรการเรียนรู้มีการวา              |
|                               | งแผนสืบทอดตำแหน่งและการพัฒนาผู้นำขององค์กร |
|                               |                                      |
|                               | - พัฒนาองค์กรส่งเสริมความรับผิดชอบต่อสังคม   |
|                               |                                      |
|                               | - ควบคุมค่าใช้จ่ายด้วยระบบงบประมาณ        |
+-------------------------------+--------------------------------------+
| กลยุทธ์ระดับปฏิบัติการ (Function    |                                      |
| Strategies)                   |                                      |
+-------------------------------+--------------------------------------+
| ด้านการตลาด                    | - การสร้างความแตกต่าง(Differentiation) |
|                               | และความโดดเด่น                        |
|                               | ในความสามารถหลักขององค์กร (Core        |
|                               | Competency)                          |
|                               |                                      |
|                               | -                                    |
|                               | สร้างภาพพจน์ของบริษัทในด                 |
|                               | ้านการให้บริการแก่ลูกค้าที่แตกต่างจากคู่แข่งโดยก |
|                               | ารใช้เทคโนโลยีสมัยใหม่ในการให้บริการแก่ลูกค้า |
|                               |                                      |
|                               | - พัฒนาการตลาดเชิงรุก                   |
|                               | สร้างภาพลักษณ์ขององค์กรให้เป็นที่รู้จัก         |
|                               | “คิดถึงการตกแต่งภายใน นึกถึง บางกอก       |
|                               | เดค-คอน”                             |
|                               |                                      |
|                               | - การพัฒนาผลิตภัณฑ์หรือบริการ              |
|                               | เพื่อพัฒนาตลาดใหม่                       |
|                               | ให้ครอบครองส่วนครองตลาดให้มากขึ้น         |
|                               | โดยการเข้าไปสู่กลุ่มลูกค้ากลุ่มใหม่            |
+-------------------------------+--------------------------------------+
| การผลิต/บริการ                  | -                                    |
|                               | ใช้เทคโน                              |
|                               | โลยีที่ทันสมัยและระบบประกันคุณภาพในการบริการ |
|                               | เพื่อสนับสนุนกลยุทธ                       |
|                               | ์ระดับธุรกิจในการสร้างความแตกต่างจากคู่แข่งขัน |
+-------------------------------+--------------------------------------+
| การจัดการ                      | - พัฒนาองค์กรยั้งยืนเปี่ยมสุข                |
|                               |                                      |
|                               | -                                    |
|                               | พัฒนาบุคลากรให้มีควา                     |
|                               | มสามารถมีทักษะและความชำนาญในการให้บริการ |
|                               |                                      |
|                               | - พัฒนาระบบสารสนเทศให้รองรับระงบประมาณ  |
|                               | และการขยายตัวทางธุรกิจ                  |
+-------------------------------+--------------------------------------+

1.  การเปลี่ยนแปลงและพัฒนาการที่สำคัญ

  --------------- --------------------------------------------------------------------
  17 กุมภาพันธ์ 2535 จดทะเบียนจัดตั้งบริษัท บางกอกวูดเด้นบิสิเนส จำกัด โดยมีทุนจดทะเบียนชำระแล้ว 25
                  ล้านบาท แบ่งเป็นหุ้นสามัญ 250,000 หุ้น มูลค่าที่ตราไว้หุ้นละ 100 บาท
                  โดยมีสำนักงานและโรงงานเลขที่ 52/3 หมู่ 8 ถ.บางบัวทอง – สุพรรณบุรี ต.ละหาร
                  อ.บางบัวทอง จ.นนทบุรี 11110 เพื่อผลิตเฟอร์นิเจอร์โต๊ะตู้ และเฟอร์นิเจอร์ไม้ยางพารา
                  ภายใต้ตราสินค้า “I-Relax”

  พ.ศ. 2536       เริ่มประกอบธุรกิจรับเหมาตกแต่งภายใน

  พ.ศ. 2543 -2552 เพิ่มทุนชำระแล้วเป็น 260 ล้านบาท เพื่อขยายกำลังการผลิตและใช้เป็นเงินทุนหมุนเวียน

  14 กรกฎาคม 2554 จดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น บริษัท บางกอก เดค-คอน
                  จำกัด (มหาชน) และเปลี่ยนแปลงมูลค่าที่ตราไว้จากหุ้นละ 100 บาทเป็นหุ้นละ 1 บาท
                  และเพิ่มทุนจดทะเบียนจาก 260 ล้านบาทเป็น 350 ล้านบาท

  1 ตุลาคม 2554    บริษัทประสบกับเหตุอุทกภัยน้ำท่วมใหญ่ โดยที่ตั้งสำนักงาน และ โรงงานอยู่ในพื้นที่เสี่ยงภัย
                  ซึ่งน้ำได้เข้าท่วมภายในอาคารสำนักงาน และ โรงงาน
                  ของบริษัททำให้ทรัพย์สินได้รับความเสียหาย อย่างไรก็ตาม
                  บริษัทได้ทำการประกันครอบคลุมมูลค่าความเสียหายที่เกิดขึ้น และ
                  สามารถกลับมาดำเนินงานได้ตามปกติในช่วงต้นปี 2555

  24 ธันวาคม 2555  ที่ประชุมวิสามัญผู้ถือหุ้น ครั้งที่ 3/2555 ได้มีมติอนุมัติการเปลี่ยนแปลงมูลค่าหุ้นที่ตราไว้
                  จากเดิมหุ้นละ 1 บาท เป็นหุ้นละ 0.50 บาท
                  โดยบริษัทได้ทำการจดทะเบียนเปลี่ยนแปลงมูลค่าหุ้นที่ตราไว้ต่อกระทรวงพาณิชย์แล้วเมื่อวันที่ 3
                  มกราคม 2556

  12 มีนาคม 2556   ที่ประชุมสามัญประจำปีผู้ถือหุ้น ครั้งที่ 1/2556
                  ได้มีมติอนุมัติให้ทำการจัดสรรหุ้นสามัญเพิ่มทุนจำนวนไม่เกิน 180 ล้านหุ้น
                  มูลค่าหุ้นที่ตราไว้หุ้นละ 0.50 บาทแก่ประชาชนทั่วไปเป็นครั้งแรก (IPO)
                  ภายหลังจากที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
                  (“สำนักงาน กลต.”) และ มีมติอนุมัติให้นำหุ้นของบริษัทเข้าจดทะเบียนในตลาดหลักทรัพย์
                  เอ็ม เอ ไอ

  25 กันยายน 2556  บริษัทเข้าจดทะเบียนในตลาดหลักทรัพย์ เอ็ม เอ ไอ
  --------------- --------------------------------------------------------------------

25 สิงหาคม 2557 บริษัทเพิ่มทุนจดทะเบียน จำนวน 87.5 ล้านบาท เป็น 437.5 ล้านบาท
เพื่อรองรับการ

ใช้สิทธิของใบสำคัญแสดงสิทธิ (BKD-W1)

2 เมษายน 2558 ที่ประชุมสามัญประจำปีผู้ถือหุ้น ครั้งที่ 1/2558 ได้มีมติให้
บริษัททำการเพิ่มทุนจดทะเบียน จำนวน 88.37 ล้านบาท เป็น 525.87 ล้านบาท
โดยการออกหุ้นสามัญเพิ่มทุนจำนวน 176.75 ล้านหุ้น มูลค่าที่ตราไว้หุ้นละ 0.50 บาท
เพื่อรองรรับการจ่ายปันผลเป็นหุ้นสามัญในอัตรา 5 หุ้นสามัญ ต่อ 1 หุ้นปันผล และ
รองรับการปรับสิทธิของใบสำคัญแสดงสิทธิ

7 กันยายน 2559 บริษัทฯ ได้จัดตั้งบริษัทย่อย ชื่อ บริษัท บีเคดี เรียลเอสเตท จำกัด
มีทุนจดทะเบียน 619 ล้านบาท

2.  โครงสร้างการถือหุ้นของบริษัท

ปัจจุบัน บริษัทมีกลุ่มผู้ถือหุ้นหลักได้แก่ ครอบครัวรัตนสุวรรณชาติ ซึ่งถือหุ้นรวมกันทั้งสิ้น คิดเป็นร้อยละ
57.21 ของหุ้นที่จำหน่ายได้แล้วทั้งหมด ที่เหลืออีกประมาณร้อยละ 42.79
ถือหุ้นโดยผู้ถือหุ้นรายย่อยทั่วไป ทั้งนี้ บริษัทจัดตั้งบริษัทย่อยใหม่ ชื่อ “บริษัท บีเคดี เรียล เอสเตท
จำกัด” โดยบริษัทฯ ถือหุ้นร้อยละ 99.99 เพื่อรับโอนกรรมสิทธิ์ในการซื้อขายที่ดินทุนจดทะเบียน
619 ล้านบาท

โครงสร้างรายได้ของกลุ่มบริษัท 

+-------------------------+-------+-----+-------+-----+-------+------+
| โครงสร้างรายได้           | 2557  |     | 2558  |     | 2559  |      |
|                         |       |     |       |     |       |      |
|                         |       |     |       |     |       |      |
+=========================+=======+=====+=======+=====+=======+======+
|                         | ล     | ร้อ  | ล     | ร้อ  | ล     | ร    |
|                         | ้านบาท | ยละ | ้านบาท | ยละ | ้านบาท | ้อยละ |
+-------------------------+-------+-----+-------+-----+-------+------+
| -รายได้ตามสัญญาตกแต่งภายใน | 8     | 96  | 1,1   | 99  | 1,3   | 9    |
|                         | 77.28 | .74 | 46.42 | .38 | 54.31 | 9.02 |
| -รายได้จากการขาย         |       |     |       |     |       |      |
|                         |       |     |       |     | 2.55  | 0.18 |
+-------------------------+-------+-----+-------+-----+-------+------+
| รายได้อื่น ๆ¹              | 29.55 | 3   | 7.19  | 0   | 10.96 | 0.80 |
|                         |       | .26 |       | .62 |       |      |
+-------------------------+-------+-----+-------+-----+-------+------+
| รายได้รวม                | 9     | 100 | 1,1   | 100 | 1,3   | 10   |
|                         | 06.83 | .00 | 53.61 | .00 | 67.82 | 0.00 |
+-------------------------+-------+-----+-------+-----+-------+------+

หมายเหตุ:¹รายได้อื่น ๆ ประกอบด้วยรายได้ค่าสินไหมทดแทน รายได้จากการขายเศษวัสดุ
กำไร(ขาดทุน)จากอัตราแลกเปลี่ยน กำไร(ขาดทุน)จากการจำหน่ายทรัพย์สิน เป็นต้น

  2.1 ลักษณะผลิตภัณฑ์และบริการ

ธุรกิจรับเหมาตกแต่งภายใน

บริษัทมีธุรกิจหลัก คือ ธุรกิจรับเหมาตกแต่งภายใน
โดยบริษัทดำเนินธุรกิจรับเหมาตกแต่งภายในอาคาร
รวมถึงงานต่อเติมปรับปรุงอาคารประเภทคอนโดมิเนียม โรงแรม สำนักงาน ห้างสรรพสินค้า
มหาวิทยาลัย โรงพยาบาล และสถานที่ราชการ เป็นต้น โดยแต่ละโครงการจะมีรายละเอียด
รูปแบบและขนาด รวมถึงความต้องการใช้งานที่หลากหลายแตกต่างกันไป
ด้วยประสบการณ์การทำงานกว่า 20 ปี ในการประกอบธุรกิจประเภทรับเหมาตกแต่งภายใน
พร้อมด้วยทีมงานที่มีความชำนาญ ทำให้บริษัทมีความพร้อมในการให้บริการดูแลงานตกแต่งภายในทุกๆ
ด้าน
ซึ่งปัจจุบันบริษัทได้นำระบบคอมพิวเตอร์เข้ามาช่วยในการออกแบบเพื่อให้สามารถตอบสนองความต้องการของลูกค้าได้มากขึ้น
ทั้งนี้
บริษัทมีนโยบายในการปฏิบัติงานให้เสร็จตรงตามกำหนดระยะเวลาด้วยผลงานที่มีคุณภาพมาตรฐานตามที่กำหนดในงบประมาณตามที่ลูกค้าต้องการ
โดยใส่ใจในทุกรายละเอียดและขั้นตอนการทำงานที่คำนึงถึงความพึงพอใจของลูกค้าเป็นหลัก

โดยส่วนใหญ่บริษัทจะรับงานตกแต่งภายในตรงจากเจ้าของโครงการ (Project owner) หรือ
ผ่านผู้รับเหมาหลัก (Main Contractor)
จากการประกวดราคาหรือจากการที่ลูกค้าเข้ามาติดต่อเอง
โดยลูกค้าจะพิจารณาจากประสบการณ์และผลงานในอดีตของบริษัทที่มีมานานกว่า 20 ปี ทั้งนี้
บริษัทจะรับผิดชอบเรื่องการจัดหาผลิตภัณฑ์ก่อสร้างสำหรับงานตกแต่งภายใน ได้แก่ อุปกรณ์ไม้
ฝ้าเพดาน ผนัง กระจก อลูมิเนียม กระเบื้องปูพื้น ผลิตภัณฑ์สี พรม ผ้าม่าน
ตลอดจนผลิตภัณฑ์สำเร็จรูปสำหรับงานตกแต่งภายใน เช่น โต๊ะ ตู้ เตียง เครื่องครัว เครื่องสุขภัณฑ์
อุปกรณ์คอมพิวเตอร์ เป็นต้น
ซึ่งผลิตภัณฑ์สำเร็จรูปดังกล่าวบริษัทจะจัดหาตามรายละเอียดประกอบแบบที่ระบุในสัญญาให้บริการ

ทั้งนี้
เนื่องจากบริษัทมีประสบการณ์และความชำนาญในการผลิตเฟอร์นิเจอร์ประเภทไม้เป็นระยะเวลานาน
เช่น โต๊ะ เก้าอี้ ตู้ เตียง เป็นต้น ประกอบกับบริษัทมีโรงงานผลิตและฝ่ายผลิตเป็นของตนเอง
เมื่อบริษัทได้รับงานโครงการจากลูกค้า
สายงานปฏิบัติการจะเป็นผู้พิจารณาว่ารายการเฟอร์นิเจอร์หรือชิ้นงานที่จะใช้ในโครงการแต่ละรายการจะใช้วิธีการจัดซื้อ,
จัดจ้างผลิต หรือผลิตโดยโรงงานของบริษัท โดยมีหลักเกณฑ์ ดังนี้

1.  การจัดซื้อ กรณีที่มีการกำหนดลักษณะเฉพาะ(Spec) มาจากลูกค้า
    หรือทางโรงงานกำลังมีการผลิตที่เต็ม

2.  การจัดจ้างผลิต
    กรณีที่โรงงานไม่มีความสามารถในการผลิตเฟอร์นิเจอร์/ชิ้นงานตามแบบโครงการได้เอง

3.  การผลิตโดยโรงงาน กรณีที่โรงงานมีความสามารถในการผลิตรายการเฟอร์นิเจอร์/ชิ้นงาน

บริษัทจะผลิตเฟอร์นิเจอร์หรือชิ้นงานในกรณีที่มีความสามารถในการผลิตในงานนั้นๆ
และเป็นงานที่ลูกค้าไม่ได้ระบุเจาะจงยี่ห้อของเฟอร์นิเจอร์ที่ต้องการ
โดยจะมีผู้จัดการโรงงานเป็นผู้ควบคุมคุณภาพของสินค้าให้เป็นไปตามที่ลูกค้าได้ระบุไว้ในสัญญา
บริษัทจะวางแผนขั้นตอนการทำงานโดยจะกำหนดแผนงานก่อสร้างตกแต่งภายใน
การติดตั้งวัสดุอุปกรณ์หรือเฟอร์นิเจอร์ และการติดตั้งงานระบบต่างๆ โดยบริษัทได้นำระบบ
Pre-Fabricate คือ
การผลิตชิ้นส่วนงานที่ใช้ในการตกแต่งภายในที่โรงงานและนำไปประกอบติดตั้งที่หน้างานซึ่งระบบดังกล่าวจะใช้เวลาในการทำงานในโรงงานเป็นส่วนมากและไปประกอบติดตั้งที่หน้างานให้น้อยที่สุด
ทำให้สามารถประหยัดเวลาการทำงานที่หน้างานได้ ทั้งนี้ ในส่วนของงานระบบ เช่น
ระบบไฟฟ้าและการวางระบบเชื่อมโยงด้านการสื่อสาร CCTV ระบบปรับอากาศและระบายอากาศ
ระบบสุขาภิบาล และระบบคอมพิวเตอร์ เป็นต้น บริษัทจะร่วมมือกับบริษัทรับเหมาอื่นๆ
ที่มีความชำนาญงานดำเนินการติดตั้ง และร่วมดูแลความเรียบร้อยจนกว่าโครงการจะเสร็จสมบูรณ์

ลักษณะงานที่รับเหมาตกแต่งภายในที่ผ่านมา ได้แก่ งานรับเหมาตกแต่งภายในและการปรับปรุงพื้นที่
เช่น งานตกแต่งอาคารสำนักงาน สถานที่ราชการ ห้องประชุม ห้องโถง ทางเดิน พิพิธภัณฑ์ หอสมุด
ห้องพักโรงแรม ห้องพักคอนโดมิเนียม มหาวิทยาลัยโรงพยาบาล โรงงาน เป็นต้น
โดยระยะเวลาการปฏิบัติงานขึ้นอยู่กับรายละเอียดของเนื้องานและมูลค่าโครงการ
ซึ่งโดยทั่วไปอยู่ที่ประมาณ 3 - 12 เดือน

ภาพตัวอย่างผลงานของบริษัท บางกอก เดค-คอน จำกัด (มหาชน)

[] []

ผลงานโครงการกองสลาก ผลงานโรงแรม Centara Water Gate

[] []

ผลงานโครงการธนาคารแห่งประเทศไทย ผลงานโครงการ ธกส.

  โครงการที่บริษัทเป็นผู้ดำเนินงานในระยะเวลา 3 ปีที่ผ่านมา (ปี 2557–ปี 2559)

+----------------------+--------------+------------+---------+--------+
| ชื่อโครงการ            | เจ           | ลัก         | มูลค่า    | *ระยะ  |
|                      | ้าของโครงการ/ | ษณะโครงการ | ตามสัญญา | เวลาดำ |
|                      |              |            |         | เนินการ |
|                      | ผู้ว่าจ้าง       |            | (       |        |
|                      |              |            | ล้านบาท) |        |
+----------------------+--------------+------------+---------+--------+
| โรงแรมอโนมา          | บจก          | โรง        | 45.90   | 2557   |
|                      | .โรงแรมอโนมา | แรมที่พักอาศัย |         |        |
+----------------------+--------------+------------+---------+--------+
| อาคารภูมิสิริมังคลานุสรณ์   | ร.พ.จุฬาลงกรณ์ | โรงพยาบาล  | 260.00  | 255    |
|                      |              |            |         | 7-2558 |
+----------------------+--------------+------------+---------+--------+
| อาคา                 | ศาลปกครอง    | อา         | 244.00  | 255    |
| รที่ทำการศาลปกครองภูเก็ต |              | คารสำนักงาน |         | 7-2559 |
+----------------------+--------------+------------+---------+--------+
| หอพัก สกสค            | สกสค.        | หอพัก       | 92.7    | 255    |
|                      |              |            |         | 7-2558 |
+----------------------+--------------+------------+---------+--------+
| อาคาร กทม. Tower     | กรุงเทพมหานคร | อา         | 424.19  | 255    |
|                      |              | คารสำนักงาน |         | 8-2559 |
| ส่วนผู้บริหารฝ่ายการเมือง  |              |            |         |        |
+----------------------+--------------+------------+---------+--------+
| อาคาร กทม. Tower     | กรุงเทพมหานคร | อา         | 324.10  | 255    |
|                      |              | คารสำนักงาน |         | 8-2559 |
| ส่วนผู้บ                |              |            |         |        |
| ริหารฝ่ายข้าราชการประจำ |              |            |         |        |
+----------------------+--------------+------------+---------+--------+
| อาคาร                | กรุงเทพมหานคร | อา         | 243.80  | 255    |
| กทม.หอประชุมสภาฯ      |              | คารหอประชุม |         | 9-2560 |
+----------------------+--------------+------------+---------+--------+
| อาคาร Annex          | ITD          | อ          | 84.53   | 255    |
| โรงพยาบาลจุฬาภรณ์      |              | าคารประกอบ |         | 9-2560 |
+----------------------+--------------+------------+---------+--------+
| อาคาร Pearl Bangkok  | บมจ.พฤกษา    | อา         | 38.50   | 255    |
|                      | เรียลเอสเตท   | คารสำนักงาน |         | 9-2560 |
+----------------------+--------------+------------+---------+--------+
| Lotte Duty Free      | Lotte Duty   | ศูนย์การค้า   | 202.93  | 2559   |
|                      | Free         |            |         |        |
|                      | (Thailand)   |            |         |        |
|                      | co.,Ltd      |            |         |        |
+----------------------+--------------+------------+---------+--------+
| Chip Mong Land       | Chip Mong    | บ้านพักอาศัย  | 77.48   | 255    |
|                      | Land         |            |         | 8-2560 |
|                      | Co.,Ltd.     |            |         |        |
+----------------------+--------------+------------+---------+--------+
| กลุ่มโรงแรมแมริออท      | บ.ทีซีซี โฮเทล  | โรงแรม     | 141.67  | 255    |
|                      | แอสเสท จำกัด  |            |         | 9-2560 |
+----------------------+--------------+------------+---------+--------+
| สถ                   | ITD          | โรงพยาบาล  | 718.75  | 255    |
| าบันการแพทย์จักรีนฤบดินทร์ |              |            |         | 9-2560 |
+----------------------+--------------+------------+---------+--------+

*ระยะเวลาดังกล่าว อ้างอิงตามสัญญาจ้าง (ซึ่งอาจมีการขยายระยะเวลาการดำเนินงานออกไป
ตามสถานะการณ์)

ธุรกิจผลิตและจำหน่ายเฟอร์นิเจอร์

นอกจากธุรกิจหลักในการรับเหมาตกแต่งภายในแล้ว ที่ผ่านมา
บริษัทมีการผลิตเฟอร์นิเจอร์สำเร็จรูปตามคำสั่งลูกค้า เช่น โต๊ะรับแขก เก้าอี้ ตู้ ชั้นวางของ
เป็นต้น โดยส่วนใหญ่จะเป็นการผลิตเฟอร์นิเจอร์ประเภทไม้
เพื่อขายให้แก่ลูกค้าเดิมที่เคยสั่งผลิตเฟอร์นิเจอร์ในอดีต
โดยจะมีทั้งลูกค้าต่างประเทศและในประเทศ
ซึ่งลูกค้าต่างประเทศที่ยังคงมีการสั่งซื้อกันอยู่บ้างเป็นลูกค้าจากประเทศญี่ปุ่น และสหรัฐอเมริกา ทั้งนี้
ในปี 2556 , ปี 2557 และ ปี 2558 บริษัทไม่มีรายได้จากการขายเฟอร์นิเจอร์ ส่วนในปี 2559
บริษัทมีการผลิตเฟอร์นิเจอร์สำเร็จรูปตามคำสั่งซื้อของลูกค้าในประเทศและต่างประเทศ
โดยมีรายได้จากการขายเฟอร์นิเจอร์ 2.55 ล้านบาท

2.2การตลาดและการแข่งขัน

  กลยุทธ์ทางการตลาด

1.  รักษามาตรฐานคุณภาพของงาน

บริษัทให้ความสำคัญกับคุณภาพของงานให้ตรงตามรายละเอียดในแบบงานตามสัญญาว่าจ้าง
และส่งมอบงานตรงตามความต้องการของลูกค้า
บริษัทจะมีหัวหน้าโครงการและผู้ควบคุมงานที่มีประสบการณ์ในการควบคุมงานก่อสร้างให้ได้มาตรฐานและมีคุณภาพทำให้ได้รับความไว้วางใจจากลูกค้า
บริษัทจะมีการรับประกันผลงานเป็นเวลา 1-2 ปี

2.  การให้บริการที่ดี

เพื่อเป็นการสร้างความสัมพันธ์ที่ดีและความพึงพอใจให้แก่ลูกค้า
บริษัทมีนโยบายการให้บริการที่สร้างความประทับใจให้แก่ลูกค้าตั้งแต่เริ่มต้นจนสิ้นสุดโครงการ เช่น
จัดทำใบเสนอราคารวดเร็ว ติดตั้งสินค้าและส่งมอบงานตรงเวลาในสภาพถูกต้องตามสัญญา
ให้คำแนะนำกรณีลูกค้ามีปัญหาเกี่ยวกับงานก่อสร้างภายในหรือต้องการก่อสร้างเพิ่มเติม
รวมถึงการติดตามผลงานหลังจากการส่งมอบโครงการแล้วเสร็จว่ามีปัญหาหรือไม่
บริษัทมีนโยบายในการเน้นการให้บริการเพื่อเป็นการสร้างชื่อบริษัทให้เป็นที่รู้จักและได้รับความเชื่อถือและยอมรับจากเจ้าของโครงการ
และสามารถบอกต่อไปยังลูกค้ารายอื่นๆ

3.  การให้บริการงานรับเหมาตกแต่งภายในอย่างครบวงจร

บริษัทสามารถให้บริการงานด้านรับเหมาตกแต่งภายในอย่างครบวงจร
ไม่ว่าจะเป็นงานพื้นฐานก่อสร้างสำหรับการตกแต่งภายใน เช่น การติดตั้งฝ้าเพดาน
ระบบโครงคร่าวผนัง ปูพื้น ทาสี ติดตั้งประตู หน้าต่าง เฟอร์นิเจอร์ลอยตัว เฟอร์นิเจอร์บิลท์อิน
การติดตั้งระบบวิศวกรรมไฟฟ้า ระบบคอมพิวเตอร์ เป็นต้น
โดยมีการให้บริการแก่ลูกค้าหลากหลายประเภท อาทิ คอนโดมิเนียม สำนักงาน โรงแรม
โรงพยาบาล ห้างสรรพสินค้า ทั้งนี้ บริษัทมีความถนัดด้านงานเฟอร์นิเจอร์ประเภทไม้
โดยบริษัทอาจเสนอรูปแบบเฟอร์นิเจอร์ใหม่ๆ ให้แก่ลูกค้าที่บริษัทรับเหมา
เพื่อรองรับความต้องการของลูกค้าได้มากยิ่งขึ้น

4.  การเป็นผู้ผลิตเฟอร์นิเจอร์ด้วยบริษัทเอง

เนื่องจากบริษัทมีประสบการณ์ด้านการผลิตเฟอร์นิเจอร์มาเป็นระยะเวลานาน
และมีโรงงานผลิตเฟอร์นิเจอร์และแรงงานช่างฝีมือของบริษัทเอง
ทำให้สามารถผลิตเฟอร์นิเจอร์ลอยตัว เฟอร์นิเจอร์บิลท์อิน รวมถึงอุปกรณ์เพื่อการติดตั้งอื่นๆ
ได้ด้วยบริษัทเอง โดยไม่ต้องไปจ้างงานภายนอก
ส่งผลให้สามารถลดต้นทุนซึ่งจะทำให้ได้เปรียบในการแข่งขันด้านราคากับคู่แข่ง

5.  รักษาความสัมพันธ์ที่ดีกับลูกค้าปัจจุบัน

บริษัทให้ความสำคัญกับการรักษาฐานลูกค้าปัจจุบันให้มากที่สุด
ซึ่งจะเน้นการสร้างความสัมพันธ์ระหว่างบริษัทกับฐานลูกค้ากลุ่มดังกล่าว
โดยพนักงานจะติดต่อกับลูกค้าปัจจุบันอย่างสม่ำเสมอเพื่อสอบถามถึงโครงการใหม่ๆ ที่จะเกิดขึ้น
เนื่องจากลูกค้าบางรายเป็นบริษัทพัฒนาอสังหาริมทรัพย์ จะมีโครงการต่อเนื่องสม่ำเสมอ
ทั้งการเข้าเยี่ยมเยียนด้วยตัวเอง หรือ ติดต่อผ่านทางโทรศัพท์และอินเตอร์เน็ต

6.  รักษาความสัมพันธ์ที่ดีกับบริษัทผู้รับเหมาช่วงและผู้ผลิต/ผู้จัดจำหน่าย (Supplier)

เนื่องจากบริษัทเป็นผู้รับเหมาตกแต่งภายในทั้งโครงการ ดังนั้น
จึงต้องมีการจ้างงานผู้รับเหมาช่วงในงานวางระบบต่างๆ และทีมงานช่างฝีมือด้านต่างๆ ดังนั้น
บริษัทจะมีรายชื่อผู้รับเหมาและทีมงานช่างฝีมือซึ่งเป็นกลุ่มที่เคยทำงานร่วมกันมานานซึ่งสามารถไว้วางใจในคุณภาพของงานและการส่งมอบงาน
นอกจากนี้ บริษัทจะสั่งซื้อสินค้าหลากหลายประเภทสำหรับงานตกแต่งภายใน ดังนั้น
บริษัทจึงให้ความสำคัญกับการรักษาความสัมพันธ์ที่ดีกับบริษัทผู้ผลิตและจัดจำหน่ายวัสดุอุปกรณ์ต่างๆ
เช่น ไม้ เหล็ก ปูน กระจก อลูมีเนียม ตลอดจนผลิตภัณฑ์สำเร็จรูป อาทิ พรม ผ้าม่าน เฟอร์นิเจอร์
ไฟฟ้า ซึ่งทำให้บริษัทสามารถจัดหาผลิตภัณฑ์จากผู้ผลิตและจัดจำหน่ายต่างๆ
ได้ตรงตามสัญญาในราคาสมเหตุสมผล

  กลยุทธ์ด้านราคา

บริษัทมีเป้าหมายการตั้งราคาให้เหมาะสมและสามารถแข่งขันได้
กลยุทธการกำหนดราคาจะคำนวณจากต้นทุนบวกส่วนต่างกำไร (Mark-up on cost)
บริษัทจะกำหนดราคากำไรขั้นต้นเพื่อให้ได้ผลตอบแทนขั้นต่ำที่ได้กำหนดไว้
ซึ่งหากราคาที่ลูกค้ากำหนดไว้ต่ำกว่ามาตรฐานกำไรขั้นต้นที่กำหนดไว้บริษัทก็จะไม่รับงานนั้น
บริษัทไม่มีนโยบายการตัดราคาเพื่อการแข่งขัน

  กลุ่มลูกค้า

กลุ่มลูกค้าเป้าหมายแบ่งออกได้เป็น 2 กลุ่มหลัก ดังนี้

(1) หน่วยงานราชการ / รัฐวิสาหกิจได้แก่ อาคารสำนักงาน หอประชุม โรงอาหาร บังลังก์ศาล
โรงพยาบาล มหาวิทยาลัย เป็นต้น
กลุ่มลูกค้าหน่วยงานราชการเป็นกลุ่มลูกค้าที่มีความเสี่ยงน้อยด้านการชำระเงินหรือการผิดนัดชำระหนี้
แต่จะมีขั้นตอนการจ่ายเงินที่ต้องใช้ระยะเวลาพอสมควร
การได้งานจากลูกค้ากลุ่มหน่วยงานราชการจะต้องผ่านขั้นตอนการประกวดราคาเสมอ
โดยมีหลักเกณฑ์การพิจารณาที่สำคัญ คือ มีผลงานในอดีตที่เป็นประเภทเดียวกับงานที่ประมูล
ไม่อยู่ในรายชื่อผู้ทิ้งงานของทางราชการ ความพร้อมด้านบุคลากร มีโรงงานเป็นของตัวเอง
เงินทุนจดทะเบียนบริษัท เป็นต้น ที่ผ่านมาลูกค้าหน่วยงานราชการและรัฐวิสหากิจ ได้แก่
กรมสรรพากร, ศาลรัฐธรรมนูญ, ศาลปกครอง, จุฬาลงกรณ์มหาวิทยาลัย, โรงพยาบาลจุฬาลงกรณ์
, มหาวิทยาลัยราชภัฏ, สำนักงานกองสลาก, กรมทรัพยากรธรณี ศาลาว่าการกรุงเทพมหานคร
เป็นต้น ซึ่งงานส่วนใหญ่จะเป็นทั้งงานรับเหมาตกแต่งภายในอาคารใหม่ งานขยายพื้นที่สำนักงาน
ศูนย์พัฒนาสุขภาพ (Fitness) และงานปรับปรุงตกแต่งเพิ่มเติม

(2) หน่วยงานเอกชน แบ่งออกเป็น

1) ผู้ประกอบการธุรกิจอสังหาริมทรัพย์หรือเจ้าของโครงการ ได้แก่ อาคารสำนักงาน โรงแรม
คอนโดมิเนียม ห้างสรรพสินค้า เป็นต้น
บริษัทจะคัดเลือกลูกค้าที่มีความน่าเชื่อถือและฐานะการเงินที่มั่นคง
เพื่อมิให้มีความเสี่ยงในการเรียกเก็บเงิน
โดยก่อนการรับงานจะพิจารณาประวัติการจ่ายเงินที่ผ่านมา (กรณีลูกค้าเก่า)
และฐานะทางการเงินเป็นสำคัญ ที่ผ่านมาลูกค้าในกลุ่มผู้ประกอบการธุรกิจอสังหาริมทรัพย์ ได้แก่
โครงการคอนโดมิเนียมไอดีโอ, โครงการคอนโดมิเนียมสาทรเฮอริเทจ, โรงแรมโซฟิเทล
สุขุมวิท, Centara Water Gate Pavillion Hotel ,โครงการคอนโดมิเนียมชีวาทัย
และโรงแรมอโนมา และ โรงแรมในเครือแมริออท เป็นต้น

2) บริษัทเอกชนซึ่งเป็นผู้รับเหมาหลัก โดยส่วนใหญ่จะเป็นผู้รับเหมางานโครงสร้าง
โดยเมื่อผู้รับเหมาหลักได้รับงานจากเจ้าของโครงการแล้วจะจัดหาผู้รับเหมาช่วงโดยผ่านการประมูลหรือว่าจ้างโดยตรงเพื่อให้มารับผิดชอบงานในส่วนตกแต่งภายในหรืองานระบบต่างๆ
ซึ่งที่ผ่านมา บริษัทได้รับการว่าจ้างเพื่อเป็นผู้ตกแต่งภายในจากผู้รับเหมาหลัก เช่น จากบริษัท
ช.การช่าง จำกัด(มหาชน) ในโครงการโรงงานยาสูบ โรจนะ และ โครงการ
สถาบันการแพทย์จักรีนฤฐดินทร์ และโครงการ โรงพยาบาลจุฬาภรณ์ ,บริษัท อิตาเลียนไทย
ดีเวลล๊อปเม้นต์ จำกัด (มหาชน) ในการตกแต่งอาคารจงกลณี วัฒนวงศ์
ของโรงพยาบาลจุฬาลงกรณ์ จากบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด
(มหาชน) ในการตกแต่งศาล หรือ จากบริษัท แอ๊ดวานซ์อินฟอร์เมชั่น เทคโนโลยี จำกัด (มหาชน)
ในการตกแต่งห้องมั่นคงของ บมจ. ทีโอที

การพิจารณาคัดเลือกรับงานจากลูกค้าหน่วยงานเอกชน
บริษัทจะตรวจสอบฐานข้อมูลงบการเงินจากกรมพัฒนาธุรกิจการค้า กระทรวงพาณิชย์
เพื่อประเมินถึงศักยภาพที่เพียงพอในการชำระหนี้
และสอบถามประวัติลูกค้าจากกลุ่มรับเหมาก่อสร้างในวงการ
ซึ่งการได้งานจากลูกค้าเอกชนจะมีทั้งผ่านขั้นตอนการประกวดราคาหรือได้รับการว่าจ้างโดยตรง
ถ้าหากบริษัทพิจารณาแล้วเป็นลูกค้าที่มีความเสี่ยงจากการไม่ได้รับชำระหนี้ก็จะไม่รับงาน ทั้งนี้
บริษัทไม่มีนโยบายรับงานตกแต่งภายในจากบริษัทเอกชนขนาดเล็กเนื่องจากมีความเสี่ยงในการไม่ได้รับชำระหนี้

ตารางแสดงสัดส่วนรายได้ของบริษัท จากหน่วยงานราชการ/รัฐวิสาหกิจ และหน่วยงานเอกชนในปี
2557 -2559

  ----------------------------- ------------ -------------- --------------
                                2557         2558           2559

  หน่วยงานราชการ / รัฐวิสาหกิจ      80%          80%            59%

  หน่วยงานเอกชน                  20%          20%            41%
  ----------------------------- ------------ -------------- --------------

1.  การจำหน่ายและช่องทางการจัดจำหน่าย

บริษัทมีช่องทางการรับงานโครงการรับเหมาก่อสร้างตกแต่งภายในหลายช่องทาง
โดยบริษัทได้มอบหมายให้ฝ่ายการตลาดมีหน้าที่ในการรับงานโครงการ
โดยจะติดต่อหางานจากทั้งหน่วยงานภาครัฐและเอกชนที่เป็นเจ้าของโครงการซึ่งมีการประกาศให้บริษัทรับเหมาเข้าร่วมประกวดราคา
รวมทั้งงานที่ได้รับการแนะนำจากผู้รับเหมาก่อสร้างของโครงการหลัก
และงานที่ต้องติดต่อเจ้าของโครงการโดยตรงเมื่อพบว่ามีโครงการใดที่กำลังเริ่มก่อสร้างใหม่ ทั้งนี้
บริษัทจะติดต่อกับเจ้าของธุรกิจอสังหาริมทรัพย์อยู่สม่ำเสมอเพื่อหาช่องทางในการรับงานโครงการใหม่ๆ
นอกจากนี้ บริษัทจะติดตามข่าวสารจากแหล่งข้อมูลต่างๆ เช่น หนังสือพิมพ์ อินเตอร์เน็ต
เพื่อรับทราบข่าวสารเกี่ยวกับธุรกิจอสังหาริมทรัพย์และเป็นการเพิ่มช่องทางในการหาลูกค้าใหม่
โดยขั้นตอนการสร้างและเข้าถึงลูกค้าใหม่สามารถสรุปได้ดังนี้

-   การค้นหากลุ่มลูกค้าเป้าหมายจากแหล่งข้อมูลต่างๆ เช่น หนังสือพิมพ์
    และนิตยสารของอุตสาหกรรมอินเทอร์เน็ต (เว็บไซด์ประกวดราคา) เป็นต้น
    และเก็บรวบรวมข้อมูลของลูกค้าไว้ในฐานข้อมูล เช่น ชื่อบริษัท ที่อยู่
    หมายเลขโทรศัพท์ข้อมูลผู้ติดต่อ เวลาที่ติดต่อ วิธีการติดต่อ หัวข้อสนทนา
    งานที่คาดหวังสิ่งที่จะดำเนินการ การติดต่อครั้งถัดไป

-   การตรวจสอบคุณสมบัติลูกค้า เมื่อได้ข้อมูลเบื้องต้นของลูกค้ามาแล้ว
    บริษัทจะทบทวนข้อมูลเบื้องต้นดังกล่าวและประเมินถึงโอกาสที่จะได้งาน โดยคำนึงถึง

-   ข้อมูลผู้ติดต่อที่สามารถเข้าถึงบริษัทลูกค้า

-   บริการที่กลุ่มบริษัทลูกค้าต้องการ

-   ข้อมูลต่างๆ ที่ช่วยให้บริษัทรู้ข้อมูลเบื้องต้นและเข้าใจกลุ่มบริษัทลูกค้า เช่น
    ข้อมูลบริษัทจากเว็บไซด์

-   ข้อมูลเบื้องต้นของลูกค้าจากกรมพัฒนาธุรกิจการค้า เช่น ที่ตั้งของบริษัท ทุนจดทะเบียน
    รายชื่อผู้ถือหุ้น งบการเงิน

-   ข้อมูลเครดิตการเงินของบริษัทลูกค้า

-   ความขัดแย้งระหว่างลูกค้ากับบริษัท

-   โอกาสการเติบโตของลูกค้า

-   ความเร่งด่วนของงาน

-   ผู้ตัดสินใจในการคัดเลือกผู้รับเหมา และความสามารถในการเข้าถึงบุคคลดังกล่าว

-   การแสดงผลงานของบริษัทเมื่อมีโอกาส เช่น การนำเสนอผลงานการทำงานที่ผ่านมา
    (Company profile) โดยเข้าร่วมงานแสดงสินค้าและงานสถาปนิก
    การลงโฆษณาประชาสัมพันธ์แนะนำบริษัท เป็นต้น

-   การติดตามผล
    เมื่อได้นำเสนอและอธิบายในรายละเอียดหรือกระบวนการทำงานต่างๆของบริษัทเสร็จสิ้นแล้ว
    ต้องมีการติดตามผลว่าลูกค้ามีความคิดเห็นอย่างไร พึงพอใจมากน้อยเพียงใด
    รวมถึงการสร้างความสัมพันธ์ที่ดีเพื่อโอกาสทางธุรกิจในอนาคต

บริษัทจะรับงานทั้งจากการประกวดราคา และการว่าจ้างโดยตรงจากลูกค้าดังนี้

1. การเข้าร่วมประกวดราคาจากลูกค้าเอกชน เจ้าของโครงการ หรือหน่วยงานราชการ
ประกอบด้วย การประกวดราคาแบบยื่นซองประมูลทั่วไป และการประกวดราคาแบบ E-AUCTION

2. การว่าจ้างจากลูกค้าโดยตรง โดยลูกค้าจะพิจารณาจากคุณสมบัติและผลงานในอดีตเป็นหลัก

1.  ภาวะอุตสาหกรรมและการแข่งขัน

เนื่องจากบริษัทประกอบธุรกิจรับเหมาตกแต่งภายในโดยกลุ่มลูกค้าเป้าหมายของบริษัทเป็นผู้ประกอบการธุรกิจอสังหาริมทรัพย์
เจ้าของโครงการหรือผู้รับเหมาหลัก และหน่วยงานราชการ/รัฐวิสาหกิจ
การเติบโตของธุรกิจรับเหมาตกแต่งภายในจะเป็นไปตามทิศทางการขยายตัวของอุตสาหกรรมก่อสร้าง
อุตสาหกรรมอสังหาริมทรัพย์ประเภทต่างๆ อาทิ คอนโดมิเนียม โรงแรม อพาร์เม้นท์ และ
อาคารสำนักงาน เป็นต้น และ การตั้งงบประมาณรายจ่ายของรัฐบาล

โครงสร้างอุตสาหกรรมผู้ให้บริการรับเหมาตกแต่งภายในอาคาร

แผนภาพแสดงความเกี่ยวเนื่องระหว่างอุตสาหกรรมรับเหมาตกแต่งภายในอาคารกับการลงทุนภาครัฐและเอกชน

สำหรับเงินลงทุนจากภาคเอกชนนั้นจะส่งผลกระทบต่ออุตสาหกรรมการรับเหมาตกแต่งภายในจากโครงการพัฒนา

3.2.1 งบประมาณรายจ่าย และ การเบิกจ่ายของภาครัฐ

ในช่วงระยะเวลา 5 ปีที่ผ่านมา ตั้งแต่ปี 2556-2560
ภาครัฐมีการตั้งกรอบงบประมาณรายจ่ายประจำปีเป็นจำนวนที่เพิ่มสูงขึ้นทุกปี อย่างไรก็ตามในปี
2560 รัฐบาลดำเนินนโยบายขาดดุล ภายใต้กรอบความยั่งยืนทางการคลัง และ และ
ความจำเป็นของการใช้จ่ายภาครัฐ เพื่อให้เป็นไปอย่างมีประสิทธิภาพ คุ้มค่าและไม่ซ้ำซ้อน ทั้งนี้
รายจ่ายด้านการลงทุน
ซึ่งมีความสัมพันธ์กับธุรกิจให้บริการรับเหมาตกแต่งภายในในส่วนของงานภาครัฐและ/หรือ
รัฐวิสาหกิจ มีการขยายตัวในทิศทางเดียวกับการตั้งงบประมาณรายจ่ายของภาครัฐ
ดังข้อมูลตามที่ปรากฎในตารางด้านล่าง

[TABLE]

ที่มา : สำนักงบประมาณ และ สำนักงานเศรษฐกิจและการคลัง

อุตสาหกรรมก่อสร้าง

ในปี 2559 ภาพรวมภาวะอุตสาหกรรมก่อสร้างของประเทศไทย
ยังคงมีสถานการณ์เช่นเดียวกันกับปีที่ผ่านมา โดยในช่วงครึ่งปีมีการขยายตัวร้อยละ 7.6
โดยการก่อสร้างภาครัฐมีการขยายตัวร้อยละ 13.4 และ ภาคเอกชนขยายตัวร้อยละ 0.70
เมื่อเทียบกับช่วงระยะเวลาเดียวกันของปีก่อนหน้า ทั้งนี้ คาดการณ์ว่าในปี 2559
การก่อสร้างจะมีการขยายตัวราวร้อยละ 7
เป็นผลมาจากการก่อสร้างภาครัฐและรัฐวิสาหกิจที่ยังคงมีการขยายตัวสูงในระดับเลขสองหลัก
ในขณะที่การก่อสร้างภาคเอกชนขยายตัวเพียงเล็กน้อย
โดยมีรายละเอียดมูลค่าการก่อสร้างตามตาราง ดังต่อไปนี้

มูลค่าการก่อสร้างของภาคเอกชนและภาครัฐ

หน่วย : พันล้านบาท

  ---------- --------- --------------- --------- --------------- --------- --------------- ---------
             2556      อัตราการขยายตัว   2557      อัตราการขยายตัว   2558      อัตราการขยายตัว   2559F*

  ภาคเอกชน   555.1     -2.02           543.9     -2.06           532.7     1.01            538.1

  ภาครัฐ      498.7     -0.78           494.8     27.14           629.1     12.00           704.6

  รวม        1,053.7   -1.42           1,038.7   11.86           1,161.9   6.95            1,242.7
  ---------- --------- --------------- --------- --------------- --------- --------------- ---------

ที่มา: สำนักงานคณะกรรมการพัฒนาเศรษฐกิจและสังคมแห่งชาติ;

F*คาดการณ์ Worse Case Scenario โดยศูนย์วิจัยธนาคารกรุงศรีอยุธยา

2.  อุตสาหกรรมอสังหาริมทรัพย์

ที่พักอาศัย

ในปี 2559 ภาพรวมอุตสาหกรรมอสังหาริมทรัพย์ หดตัวลดลงต่อเนื่องจากปีก่อนหน้า เนื่องจาก
เกิดภาวะชะลอตัวของภาคอสังหาริทรัพย์ ปริมาณอุปทานสะสมยังคงมีสูงกว่าอุปสงค์
ผู้ประกอบการอสังหาริมทรัพย์ส่วนใหญ่นำโครงการคงค้างกลับมาทำตลาดใหม่
มีการชะลอการเปิดโครงการใหม่ การสิ้นสุดโครงการกระตุ้นอสังหาริมทรัพย์ของภาครัฐ
ดังจะเห็นจากข้อมูลจำนวนโครงการอสังหาริมทรัพย์เปิดตัวใหม่
จำนวนที่อยู่อาศัยสร้างเสร็จจดทะเบียน และ จำนวนที่อยู่อาศัยที่มีการโอนกรรมสิทธิ์
ในเขตกรุงเทพฯ และ ปริมณฑล ในปี 2559 มีการปรับตัวลดลง ทั้งนี้ โดยมีข้อมูลสนับสนุน
ตามตารางด้านล่าง นอกจากนี้
ภาพรวมของอัตราดอกเบี้ยในตลาดโลกเริ่มมีแนวโน้มที่จะปรับตัวเพิ่มขึ้น
ซึ่งเป็นปัจจัยลบต่อภาคอสังหาริมทรัพย์ อย่างไรก็ตาม
ราคาที่ดินโดยเฉพาะในเขตแนวรถไฟฟ้ายังคงปรับตัวเพิ่มสูงขึ้นอย่างต่อเนื่อง และ
จำนวนคอนโดมิเนียมที่มีการโอนกรรมสิทธิ์ ในปี2559 ได้ปรับตัวเพิ่มสูงขึ้นกว่าปีก่อนหน้าราวร้อยละ
27

จำนวนที่อยู่อาศัยสร้างเสร็จจดทะเบียนในเขตกรุงเทพฯและปริมณฑลแยกตามประเภทที่พักอาศัย

จำนวน : หน่วย

[TABLE]

ที่มา : ศูนย์ข้อมูลอสังหาริมทรัพย์ (REIC)

จำนวนที่พักอาศัยออกใหม่แต่ละปีในเขตกรุงเทพฯ และ ปริมณฑล

จำนวน : หน่วย

[TABLE]

ที่มา : ศูนย์ข้อมูล วิจัยและประเมินค่าอสังหาริมทรัพย์ไทย (AREA)

จำนวนที่พักอาศัยที่มีการโอนกรรมสิทธิ์ในเขตกรุงเทพฯ และ ปริมณฑล แยกตามประเภทที่พักอาศัย

จำนวน : หน่วย

[TABLE]

ที่มา :ศูนย์ข้อมูลอสังหาริมทรัพย์ (REIC);

อาคารสำนักงาน

ในช่วง 5 ปีที่ผ่านมา สถานการณ์ ภาพรวมอุตสาหกรรมอสังหาริมทรัพย์ ประเภท
อาคารสำนักงานให้เช่า อยู่ในภาวะทรงตัว
โดยปริมาณอุปสงค์ของพื้นที่สำนักงานให้เช่ามีการเปลี่ยนแปลงไม่มากนัก อย่างไรก็ตาม ตั้งแต่ช่วงปี
2559 ปริมาณอุปทานของพื้นที่สำนักงานให้เช่า เริ่มมีการปรับตัวเพิ่มขึ้น
โดยพื้นที่สำนักงานที่อยู่ระหว่างการก่อสร้างและคาดว่าจะแล้วเสร็จในอีก 3 ปีข้างหน้า คือในราวปี
2560-2562 อยู่ที่ 463,000 ตรม.

ทั้งนี้ ณ ไตรมาสที่ 3 ปี 2559 ปริมาณอุปสงค์ของพื้นที่สำนักงานให้เช่า (Office Supply)
ในเขตกรุงเทพฯ อยู่ที่ระดับ 8.54 ล้าน ตรม. โดยมีอัตราพื้นที่ว่าง (Vacancy Rate)
ที่คิดเป็นร้อยละ 8.2 ใกล้เคียงกับปีก่อนหน้า

ปริมาณอุปสงค์ของพื้นที่สำนักงานให้เช่าในเขตกรุงเทพฯ

หน่วย : ล้าน ตรม.

  -------------------------- -------- -------- -------- -------- -------- --------
                             2554     2555     2556     2557     2558     9M2559

  พื้นที่สำนักงานให้เช่าโดยประมาณ   8.1      8.1      8.1      8.3      8.5      8.54
  -------------------------- -------- -------- -------- -------- -------- --------

ที่มา :CBREResearch, Thailand

ต้นทุนค่าวัสดุก่อสร้าง

ดัชนีราคาวัสดุก่อสร้างในปี 2559 ปรับตัวลดลงเมื่อเทียบกับปี 2558
โดยมีปัจจัยจากการลดลงของดัชนีราคาเกือบทุกหมวดยกเว้น หมวดกระเบื้อง สุขภัณฑ์ และ
วัสดุฉาบผิวอย่างหยาบ หมวดดัชนีราคาที่ลดลงมากได้แก่ ซีเมนต์
เนื่องจากมีปริมาณปูนเข้าสู่ตลาดมาก หมวดเหล็กและผลิตภัณฑ์เหล็ก
เนื่องจากราคเหล็กในตลาดโลกต่ำ จากอุปทานส่วนเกิน และ
ราคาวัตถุดิบลดลงประกอบกับมีปริมาณเหล็กราคาต่ำจากประเทศจีนเข้ามาแข่งขันเป็นจำนวนมาก
หมวดวัสุดก่อสร้างอื่นๆ ลดลง ร้อยละ 6.4 จากการลดลงของราคาอิฐโปร่ง
อิฐมอญที่ความนิยมใช้ลดลง และ ราคายางมะตอยลดลงตามราคาปิโตรเลียม ทั้งนี้
โดยมีรายละเอียดตามตารางประกอบด้านล่าง

ดัชนีราคาวัสดุก่อสร้างรายปี

+---------------------+-----+---------+-----+---------+------+---------+
| รายการ              | 2   |         | 2   |         | 2559 |         |
|                     | 557 |         | 558 |         |      |         |
+---------------------+-----+---------+-----+---------+------+---------+
|                     | ดัชนี | เป      | ดัชนี | เป      | ดัชนี  | เป      |
|                     |     | ลี่ยนแปลง |     | ลี่ยนแปลง |      | ลี่ยนแปลง |
|                     |     |         |     |         |      |         |
|                     |     | (ร้อยละ) |     | (ร้อยละ) |      | (ร้อยละ) |
+---------------------+-----+---------+-----+---------+------+---------+
| ดัชนีรวมราคาวัสดุก่อสร้าง | 12  | 0.7%    | 12  | -5.1    | 1    | -2.7%   |
|                     | 6.7 |         | 0.2 |         | 16.9 |         |
+---------------------+-----+---------+-----+---------+------+---------+
| ไม้และผลิตภัณฑ์จากไม้    | 15  | 0.3%    | 15  | 1.06    | 1    | -1.1%   |
|                     | 1.4 |         | 3.0 |         | 51.4 |         |
+---------------------+-----+---------+-----+---------+------+---------+
| ซีเมนต์               | 12  | 0.7%    | 11  | -3.87   | 1    | -5.1%   |
|                     | 1.6 |         | 6.9 |         | 11.0 |         |
+---------------------+-----+---------+-----+---------+------+---------+
| ผลิตภัณฑ์คอนกรีต        | 13  | 3.6%    | 13  | -1.11   | 1    | -1.6%   |
|                     | 4.9 |         | 3.4 |         | 31.3 |         |
+---------------------+-----+---------+-----+---------+------+---------+
| เ                   | 11  | -1.2%   | 9   | -15.23  | 95.7 | -1.7%   |
| หล็กและผลิตภัณฑ์จากเหล็ก | 4.9 |         | 7.4 |         |      |         |
+---------------------+-----+---------+-----+---------+------+---------+
| กระเบี้องและวัสดุประกอบ | 11  | 0.1%    | 11  | 0.09    | 1    | 0.00%   |
|                     | 1.7 |         | 1.8 |         | 11.8 |         |
+---------------------+-----+---------+-----+---------+------+---------+
| วัสดุฉาบผิวอย่างหยาบ    | 12  | -0.2%   | 12  | 0.00    | 1    | 0.6%    |
|                     | 0.9 |         | 0.9 |         | 21.6 |         |
+---------------------+-----+---------+-----+---------+------+---------+
| เครื่องสุขภัณฑ์          | 15  | -0.1%   | 15  | -0.06   | 1    | 0.00%   |
|                     | 5.9 |         | 5.8 |         | 55.8 |         |
+---------------------+-----+---------+-----+---------+------+---------+
| อุปกรณ์ไฟฟ้าและประปา   | 11  | -1.4%   | 10  | -5.04   | 1    | -1.70%  |
|                     | 1.2 |         | 5.6 |         | 03.8 |         |
+---------------------+-----+---------+-----+---------+------+---------+
| วัสดุก่อสร้างอื่นๆ        | 15  | 3.2%    | 14  | -1.33   | 1    | -6.4%   |
|                     | 0.2 |         | 8.2 |         | 38.6 |         |
+---------------------+-----+---------+-----+---------+------+---------+

หมายเหตุ: 1) ใช้ปี 2548 เป็นปีฐาน ซึ่งดัชนี =100

2) เปลี่ยนแปลง (ร้อยละ) หมายถึง การขยายตัวเปรียบเทียบกับปีก่อนหน้า

ที่มา: สำนักดัชนีเศรษฐกิจการค้า กรมเศรษฐกิจการพาณิชย์

ภาวะการแข่งขัน

ธุรกิจรับเหมาตกแต่งภายในมีสภาวะการแข่งขันค่อนข้างสูง เนื่องจากมีผู้ประกอบการจำนวนมาก
ตั้งแต่บริษัทขนาดใหญ่จนถึงขนาดเล็กที่รับเหมาเฉพาะงานตกแต่งภายใน
และผู้รับเหมารายย่อยที่สามารถรับงานได้เช่นเดียวกับบริษัท
โดยบริษัทขนาดใหญ่จะมีความได้เปรียบเรื่องการเสนอราคาที่ต่ำกว่าเนื่องจากสามารถสั่งซื้อสินค้าในปริมาณสูงและต้นทุนต่ำกว่า
ซึ่งผู้รับเหมาแต่ละรายจะใช้นโยบายแข่งขันด้านราคาในการประมูลงาน อย่างไรก็ตาม
ธุรกิจรับเหมาตกแต่งภายในเป็นธุรกิจที่ต้องอาศัยประสบการณ์ ความชำนาญ
และผลงานในอดีตเพื่อสร้างความเชื่อมั่นให้กับลูกค้า
รวมถึงเงินทุนเบื้องต้นสำหรับการประมูลงานต่างๆทั้งงานภาครัฐและเอกชน
ปัจจุบันประเทศไทยมีผู้ประกอบธุรกิจรับเหมาตกแต่งภายในเพิ่มมากขึ้น
โดยสามารถจัดประเภทได้ดังนี้

1) บริษัทรับเหมาตกแต่งภายในโดยเฉพาะ
คู่แข่งที่มีลักษณะธุรกิจใกล้เคียงกับบริษัทและมีศักยภาพในการรับงานประเภทเดียวกับบริษัทโดยเป็นงานโครงการมูลค่าประมาณ
100-200 ล้านบาท โดยเป็นบริษัทที่มีโรงงานผลิตเฟอร์นิเจอร์เป็นของตัวเองด้วย
ซึ่งมีจำนวนประมาณ 10 - 15 ราย โดยมีจำนวนประมาณ 4 ราย ที่ถือเป็นคู่แข่งโดยตรงของบริษัท
แต่บริษัทมีความได้เปรียบเรื่องขนาดของทุนจดทะเบียน

2) บริษัทออกแบบตกแต่งภายในระดับ SME บริษัทจำหน่ายผลิตภัณฑ์ก่อสร้างตกแต่งภายใน เป็นต้น
ซึ่งจะรับงานขนาดเล็ก เช่น บ้านพักอาศัย อาคารขนาดเล็ก ซึ่งไม่ได้ถือเป็นคู่แข่งของบริษัท

ทั้งนี้ บริษัทมีนโยบายรับลูกค้าขนาดกลางและขนาดใหญ่
แต่หากบริษัทมีบุคลากรเพียงพอและพิจารณาว่าเป็นงานที่มีผลกำไร
บริษัทอาจจะรับงานขนาดเล็กเพื่อเสริมรายได้ให้แก่บริษัทด้วย
บริษัทมีแผนการให้บริการอย่างต่อเนื่องเพื่อเข้าถึงลูกค้ากลุ่มใหม่ ๆ
โดยจากประสบการณ์ที่ผ่านมาทำให้บริษัทมีความพร้อมในด้านต่างๆ
ซึ่งผู้บริหารเชื่อว่าบริษัทมีข้อได้เปรียบหรือจุดเด่นในการแข่งขัน ดังต่อไปนี้

ความได้เปรียบในการแข่งขัน

บริษัทมีนโยบายที่จะให้บริการที่มีคุณภาพและตรงเวลาเพื่อตอบสนองความต้องการของลูกค้า
และมีแผนการพัฒนาผลิตภัณฑ์อย่างต่อเนื่องเพื่อเข้าถึงลูกค้ากลุ่มใหม่ ๆ
โดยจากประสบการณ์ที่ผ่านมาทำให้บริษัทมีความพร้อมในด้านต่างๆ
ซึ่งผู้บริหารเชื่อว่าบริษัทมีข้อได้เปรียบหรือจุดเด่นในการแข่งขัน ดังต่อไปนี้

-   บริษัทก่อตั้งมานานและมีชื่อเสียงเป็นที่รู้จักในวงการบริษัทมีผลงานในอดีตเป็นที่ยอมรับทั้งกับหน่วยงานราชการและเอกชน

-   ปัจจุบัน บริษัทมีทุนชำระแล้ว 986.21 ล้านบาท ซึ่งนับว่าเป็นบริษัทที่มีทุนจดทะเบียนขนาดใหญ่
    ทำให้สามารถเข้าร่วมประกวดราคาในงานขนาดใหญ่ที่ระบุคุณสมบัติผู้เข้าร่วมประกวดราคาต้องมีทุนจดทะเบียนขั้นต่ำตามที่กำหนดได้

-   มีโรงงานผลิตและฝ่ายผลิตเป็นของตนเอง และมีเครื่องจักรที่ทันสมัย

-   บุคลากรมีความรู้ ความสามารถ และมีความชำนาญในงานที่รับผิดชอบ

-   การส่งมอบงานได้ตรงเวลา / คุณภาพตรงตามสเป็คของลูกค้ากำหนดไว้และรับประกันผลงาน

-   นำเอาเทคโนโลยีทันสมัยมาช่วยในการทำงาน เช่น
    การใช้คอมพิวเตอร์ในการวางแผนแบบแปลน และงานจัดซื้อ มีการตกแต่งด้วยระบบ
    Prefabrication
    ซึ่งใช้เวลาในการทำงานที่โรงงานเป็นส่วนมากและไปประกอบติดตั้งที่หน้างานให้น้อยที่สุด

-   สามารถรับงานตกแต่งภายในทุกประเภทอย่างครบวงจร

-   มีบริษัทพันธมิตรที่ดีในการร่วมงานด้านต่างๆ เช่น บริษัทให้บริการด้านการวางระบบต่างๆ
    ตลอดจนบริษัทผู้ผลิตสินค้า (Supplier)

    3.  การจัดหาผลิตภัณฑ์และบริการ

  การจัดหาวัตถุดิบ

ลักษณะการจัดให้ได้มาซึ่งผลิตภัณฑ์

บริษัทจะจัดหาผลิตภัณฑ์สำหรับงานรับเหมาตกแต่งภายในตามแบบบัญชีแสดงปริมาณงานและราคา
(Bill of Quantity หรือ BOQ) ซึ่งเป็นบัญชีแสดงราคาวัสดุและค่าแรง
ลูกค้าส่วนใหญ่จะจัดทำเป็นแบบฟอร์มโดยจะระบุปริมาณวัสดุอุปกรณ์ที่ต้องใช้มาให้พร้อม
เพื่อให้บริษัทกรอกข้อมูลมูลค่าตามรายละเอียดของวัสดุอุปกรณ์ที่ต้องใช้นั้น
ในกรณีที่ลูกค้าไม่ระบุปริมาณวัสดุอุปกรณ์ที่ต้องใช้มาให้
บริษัทจะต้องดำเนินการถอดแบบเพื่อระบุปริมาณเอง

ทั้งนี้ การจัดหาผลิตภัณฑ์ของบริษัทส่วนใหญ่
จะเป็นผลิตภัณฑ์ประเภทวัสดุก่อสร้างและอุปกรณ์เฟอร์นิเจอร์เพื่อตกแต่งภายในเป็นหลัก
โดยจะจัดซื้อผ่านผู้แทนจำหน่ายหรือผู้จัดจำหน่ายทั้งในประเทศและต่างประเทศหรือจากผู้ผลิตโดยตรง
เช่น ไม้ ปูน เหล็ก ผลิตภัณฑ์ยิบซั่ม ระบบโครงคร่าวผนัง ระบบโครงคร่าวเพดาน ผลิตภัณฑ์สี
กระจก อลูมิเนียม และเฟอร์นิเจอร์หรืออุปกรณ์สำเร็จรูปเพื่อติดตั้ง เช่น พรม ผ้าม่าน ประตู
หน้าต่าง หลอดไฟ โคมไฟ เฟอร์นิเจอร์สำนักงาน เป็นต้น
วัตถุดิบประเภทไม้ถือเป็นวัตถุดิบที่สำคัญในการผลิตเฟอร์นิเจอร์
โดยบริษัทจะกำหนดสต๊อคแผ่นไม้ปาติเกิล (ParticleBoard)
ไว้ในปริมาณเพียงพออยู่เสมอเนื่องจาก

เป็นวัตถุดิบหลักที่บริษัทจำเป็นต้องใช้สำหรับการผลิตเฟอร์นิเจอร์สำหรับงานโครงการ
ที่ผ่านมาบริษัทมีการสั่งซื้อไม้ทั้งจากในประเทศและต่างประเทศ
ซึ่งส่วนใหญ่เป็นการสั่งไม้ภายในประเทศ โดยพิจารณาจากราคาอยู่ให้ในงบประมาณ คุณภาพสินค้า
และสเปคที่ระบุจากลูกค้าเป็นสำคัญ

ในกรณีที่เลือกใช้วิธีการจัดซื้อเฟอร์นิเจอร์/ชิ้นงานตามลักษณะเฉพาะ (Specification)
ที่ผู้ว่าจ้างกำหนด
และสายงานปฏิบัติการจะแจ้งขอซื้อตามรายการเพื่อเทียบราคาและขออนุมัติซื้อสินค้านั้น
โดยฝ่ายจัดซื้อรับทราบเพื่อที่จะได้เป็นข้อพิจารณาในการเลือกซื้อของฝ่ายจัดซื้อสำหรับเรื่องราคาเป็นการตัดสินใจโดยฝ่ายจัดซื้อ
และในกรณีที่เลือกใช้วิธีการผลิตโดยโรงงาน
สายงานปฏิบัติการจะจัดทำใบสั่งผลิตและลงนามพร้อมถ่ายสำเนาแบบแปลนส่งต่อให้ผู้จัดการฝ่ายผลิต/เจ้าหน้าที่ฝ่ายผลิตเพื่อเข้าสู่กระบวนการผลิตโรงงานต่อไป

ในส่วนของการจัดหาแรงงาน
ทางผู้จัดการโครงการหรือผู้ควบคุมงานจะแจ้งมายังฝ่ายจัดส่งแรงงานให้จัดเตรียมจำนวนพนักงานที่ต้องไปทำงานที่โครงการ
โดยจะมีการนำพนักงานไปจากโรงงาน
สำหรับหน้าที่ของพนักงานของบริษัทนั้นส่วนใหญ่จะเป็นงานในด้านการเก็บงานและการทำความสะอาดที่โครงการ
เช่น การเก็บงานเมื่องานเสร็จ หรือการทำความสะอาดก่อนการส่งมอบงวดงาน และงานอื่นๆ เช่น
การติดตั้ง การเชื่อม เป็นต้น ในกรณีที่ต้องการแรงงานด่วน
ทางรองกรรมการผู้จัดการสายงานปฏิบัติการจะเป็นผู้แจ้งให้ฝ่ายจัดส่งแรงงานเป็นผู้จัดเตรียมทีมงานดังกล่าว
ซึ่งจะทำงานหมุนเวียนกันไปสำหรับในแต่ละโครงการ
บริษัทมีพนักงานประจำในสายงานปฏิบัติการจำนวน 162 คน

การจ้างงานผู้รับเหมาช่วงในโครงการ

บริษัทจะต้องวางแผนในส่วนงานที่ต้องจ้างบริษัทรับเหมาช่วงในโครงการส่วนงานวางระบบ เช่น
ระบบไฟฟ้าและการวางระบบเชื่อมโยงด้านการสื่อสาร CCTV ระบบปรับอากาศและระบายอากาศ
ระบบสุขาภิบาล และระบบคอมพิวเตอร์ เป็นต้น
โดยบริษัทมีพันธมิตรที่ร่วมงานกันมานานและมีผลงานในอดีต
โดยบริษัทรับเหมาช่วงดังกล่าวจะเป็นผู้รับผิดชอบในการจัดหาแรงงานและวัสดุอุปกรณ์ในงานที่ได้รับว่าจ้างจากบริษัท
โดยบริษัทจะมีการควบคุมราคาว่าจ้างให้อยู่ในงบประมาณ

นอกจากนี้ บริษัทจะมีการจ้างงานผู้รับเหมาช่วงประเภทช่างฝีมือภายนอก เช่น
ช่างฝีมือที่นำวัตถุดิบที่ทางบริษัทจัดเตรียมไว้ให้ไปทำการติดตั้งโดยใช้ทีมงานของช่างที่นำมาเองซึ่งได้แก่
ช่างไม้ช่างสี ช่างฝ้า ช่างกระเบื้อง ช่างประปา ช่างไฟ เป็นต้น
ในการพิจารณาเลือกช่างที่จะเข้ามาทำงานในโครงการจะเป็นการตัดสินใจโดยรองกรรมการผู้จัดการสายงานปฏิบัติการ
ซึ่งช่างที่ได้รับเลือกนั้นจะเป็นช่างได้เคยร่วมงานกันมาก่อนแล้ว

และผ่านการประเมินโดยสายงานปฏิบัติการแล้ว ซึ่งมาตรฐานในการเลือกช่าง ได้แก่
การให้ความร่วมมือ ความถูกต้องของงาน ความรวดเร็วของงาน และคุณภาพของงาน

วิธีการสั่งจ้างผู้รับเหมาช่วงแบ่งเป็น 2 กรณี

1)  กรณีที่เป็นการจ้างผู้รับเหมาช่วง (Subcontract) ที่จ้างเหมาทั้งค่าแรง และค่าวัตถุดิบ

2)  กรณีที่เป็นการจ้างผู้รับเหมาช่วง (Out Source) ที่จ้างเฉพาะค่าแรง
    และทางบริษัทเป็นผู้จัดหาวัตถุดิบให้

โดยบริษัทจะจัดทำแบบสั่งจ้างซึ่งเป็นเอกสารที่จะแจ้งรายละเอียดของงานที่ช่างแต่ละรายจะต้องทำและใช้เป็นเอกสารในการรับเงินค่าจ้างของช่างด้วยเช่นกัน
การจ่ายค่าจ้างเมื่อเริ่มทำงานโครงการซึ่งจะระบุวันที่ที่จะจ่ายตั้งแต่เริ่มต้นโครงการจนกระทั่งเสร็จสิ้นงาน
ในขั้นตอนการจ่ายค่าแรงงานทางฝ่ายบัญชีจะใช้แบบสั่งจ้างที่ทางผู้ควบคุมงาน
ระบุสัดส่วนเปอร์เซ็นต์งานที่ทำเสร็จ
และอนุมัติโดยรองกรรมการผู้จัดการสายงานปฏิบัติการและแบบแปลน
ประกอบการบันทึกบัญชีและการจ่ายเงินค่าแรง

การสั่งซื้อ

บริษัทมีการกำหนดแผนการผลิตเพื่อให้สามารถวางแผนการสั่งซื้อวัตถุดิบให้พร้อมและเพียงพอต่อการผลิตและการติดตั้ง
โดยจะมีการสั่งซื้อวัตถุดิบทันทีเมื่อชนะการประกวดราคาตามแผนงานของสายงานปฏิบัติการที่จัดทำคำขอเบิกวัตถุดิบ
โดยจะกำหนดรูปแบบ คุณลักษณะ และประเภทผลิตภัณฑ์ที่ตรงตามแผนการของฝ่ายประเมินราคา QS
(Quantity Survey) ซึ่งบริษัทจะพิจารณาคัดเลือกผู้จัดจำหน่ายวัสดุ
โดยฝ่ายจัดซื้อจะใช้ราคาวัสดุและค่าแรงในเอกสาร BOQ (Bill of quality)
จากฝ่ายประเมินราคาเป็นตัวเปรียบเทียบโดยจะมีการเทียบเคียงวัสดุประเภทเดียวกันเพื่อหารายที่เป็นประโยชน์สูงสุด
แต่บางกรณีไม่สามารถใช้วัสดุทดแทนที่สามารถเทียบเคียงได้ เนื่องจากเจ้าของโครงการมีการระบุ
Spec (ยี่ห้อ รุ่น ลักษณะ จำนวน) เฉพาะไว้แล้วกรณีดังกล่าวต้องใช้วัสดุตามที่ลูกค้าระบุเท่านั้น
การสั่งซื้อจะคำนึงถึง

1. ราคาต้องไม่เกินจากราคาในสัญญาหรือราคากลางของบริษัท

2. คุณภาพตามคุณสมบัติที่ได้มาตรฐานอุตสาหกรรมและตามที่ลูกค้าระบุไว้

3. การบริการ การจัดส่ง ที่ตรงตามกำหนด

4. การให้ระยะเวลาการชำระเงิน (Credit Term) และ

5. การรับประกันคุณภาพจากผู้จัดจำหน่ายประมาณ 1-2 ปี

บริษัทจะทำการคัดเลือกผู้จัดจำหน่าย/ผู้ผลิตมากกว่าหนึ่งรายเพื่อเปรียบเทียบราคา
การตัดสินใจจัดหาผลิตภัณฑ์จากผู้จัดจำหน่ายรายใดจะเป็นการพิจารณาร่วมกันระหว่างฝ่ายบริหาร
ฝ่ายการตลาด ฝ่ายงานปฏิบัติการ และฝ่ายจัดซื้อ เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด
และจะต้องทำให้เกิดประโยชน์กับบริษัทด้านการลดต้นทุนให้ได้มากที่สุด

วัตถุดิบหลักที่ใช้ในการดำเนินการ ได้แก่ เฟอร์นิเจอร์ หิน ไม้และกระจก
ซึ่งวัตถุดิบส่วนใหญ่จะสั่งซื้อจากผู้จัดหน่ายในประเทศ ทั้งนี้
บริษัทมีการสั่งซื้อผลิตภัณฑ์ไม้จากผู้จัดจำหน่ายจำนวน 13 ราย
โดยส่วนใหญ่เป็นผู้จำหน่ายภายในประเทศ โดยในงวดปี 2555 บริษัทมีการสั่งซื้อวัตถุดิบประเภท
ไม้ค่อนข้างมาก คิดเป็นร้อยละ 17.64 ของยอดสั่งซื้อทั้งหมด รองลงมาได้แก่ เฟอร์นิเจอร์
คิดเป็นร้อยละ 15.82 ของยอดสั่งซื้อทั้งหมด เพื่อนำมาใช้ในโครงการต่างๆ
ซึ่งที่ผ่านมาบริษัทไม่เคยประสบปัญหาการขาดแคลนวัตถุดิบ

  ขั้นตอนการดำเนินงาน

1. ขั้นตอนการรับงานและเสนองาน

1.  การตรวจสอบและการคัดเลือกลูกค้า

บริษัทจะติดต่อหางานทั้งจากการประกวดราคาและการว่าจ้างโดยตรงจากลูกค้าผ่านแหล่งข้อมูลต่างๆ
อาทิเช่น หนังสือพิมพ์ อินเตอร์เน็ต (เว็บไซด์เกี่ยวกับการประกวดราคา) การแนะนำจากลูกค้าเก่า
เป็นต้น บริษัทจะพิจารณารับงานทั้งจากหน่วยงานภาครัฐและเอกชน
โดยเนื้องานส่วนใหญ่ของงานทั้งหมดจะต้องเป็นงานตกแต่งภายในซึ่งเป็นความถนัดของบริษัท ทั้งนี้
ในกรณีลูกค้าเป็นบริษัทเอกชน บริษัทจะพิจารณาคุณสมบัติเบื้องต้นของลูกค้าก่อนรับงาน เช่น
วิเคราะห์ฐานะทางการเงิน ประวัติความเป็นมา ประวัติการชำระเงิน ฐานะทางการเงิน
ทุนจดทะเบียน ประวัติผู้บริหารและผู้ถือหุ้น เป็นต้น
เพื่อประเมินถึงความสามารถในการชำระเงินและไม่มีข้อบ่งชี้ถึงปัญหาทางการเงินหรือการผิดนัดชำระหนี้

การพิจารณาในเบื้องต้นว่าจะเข้าร่วมการประกวดราคาหรือไม่นั้น
จะเป็นการพิจารณาร่วมกันของกรรมการผู้จัดการ รองกรรมการผู้จัดการสายงานตลาด และ
ผู้จัดการแผนกประเมินราคา
โดยหากพิจารณาแล้วว่ามีความเสี่ยงในการไม่ได้รับชำระเงินหรืองานตกแต่งภายในเป็นงานส่วนย่อยของงานทั้งหมด
บริษัทจะไม่เข้าร่วมการประกวดราคา
แต่หากพิจารณาแล้วว่าเนื้องานส่วนใหญ่เป็นงานตกแต่งภายในและไม่มีข้อบ่งชี้ถึงปัญหาทางการเงิน
บริษัทจะเข้าร่วมการประกวดราคาโดยจะดำเนินการขั้นตอนต่อไป คือ การประเมินราคา

2.  การประเมินราคา

1.  เมื่อบริษัทตัดสินใจเข้าร่วมการประกวดราคา
    ฝ่ายการตลาดจะดำเนินการซื้อแบบก่อสร้างและเอกสารประกวดราคา เช่น แบบก่อสร้าง
    หนังสือร่างประมูลเบื้องต้น (TOR) และบัญชีแสดงปริมาณวัสดุและราคา (BOQ)เป็นต้น
    และนำส่งให้กับฝ่ายประเมินราคา

2.  เมื่อฝ่ายประเมินราคาได้รับแบบก่อสร้าง และเอกสารประกอบแบบแล้ว
    จะดำเนินการศึกษารายละเอียดและกำหนดการต่างๆ ที่ระบุไว้ในเอกสาร เช่น
    วันเวลาชี้แจงแบบ เข้าดูสถานที่ วันเวลาในการยื่นซอง หรือ E-AUCTION
    หลังจากนั้นจะทำการประเมินราคาโดยที่จะจัดทำเอกสารรายการวัสดุ (Material list)
    ส่งให้ฝ่ายจัดซื้อเพื่อทำการสืบราคา

3.  ฝ่ายจัดซื้อเมื่อได้ราคาที่ต่ำสุดก็จะส่งใบเสนอราคาและรายการวัสดุ
    ให้เจ้าหน้าที่ฝ่ายประเมินราคา ซึ่งส่วนใหญ่แล้วลูกค้าจะกำหนดระบุรุ่น ยี่ห้อ ลักษณะการใช้งาน
    และจำนวนไว้ให้แล้ว ส่วนงานที่เป็นค่าแรง เช่น งานไม้ งานฝ้า งานสี งานพื้น
    จะประมาณเป็นราคากลาง (ราคาจ้างงานตามปกติ)
    จากนั้นก็นำข้อมูลที่ได้มาจัดทำบัญชีแสดงปริมาณวัสดุและราคา (BOQ) ฉบับต้นทุน

4.  ฝ่ายประเมินราคาส่ง BOQ ฉบับต้นทุน
    ให้กรรมการผู้จัดการหรือรองกรรมการผู้จัดการสายงานตลาดเพื่อพิจารณาและบวกกำไรและค่าใช้จ่ายในการผลิต
    โดยกำหนดกำไรขั้นต่ำที่ 10-20 % ตามความเหมาะสมของปริมาณและมูลค่างาน
    เพื่อใช้ในการประกวดราคา

5.  นำ BOQ ฉบับแก้ไขที่เป็นราคาสำหรับประกวดราคาแล้วส่งให้เลขานุการ สำนักงานเลขา
    จัดพิมพ์เป็น BOQ ซึ่งการเข้าถึงข้อมูลดังกล่าวจะมีการตั้งรหัสผ่าน (password)
    โดยกรรมการผู้จัดการเพื่อป้องกันการเข้าถึงข้อมูลของผู้ไม่เกี่ยวข้อง

6.  รวบรวมเอกสารทั้งหมดตามรายละเอียดเกี่ยวกับการประกวดราคา
    โดยเอกสารต่างๆจะเป็นไปตามเงื่อนไขและข้อกำหนดของแต่ละโครงการ
    เพื่อดำเนินการยื่นซองประกวดราคาต่อไป

3.  การประกวดราคา

1.  เมื่อผ่านขั้นตอนประเมินราคาแล้ว จะเข้าสู่การพิจารณารับประกวดราคา
    โดยการพิจารณาเงื่อนไขและวิธีการประมูล แบ่งเป็น 3 กรณี คือ

    1.  กรณีทั่วไป
        เป็นการยื่นซองประมูลให้ดูในเงื่อนไขวันเปิดประมูลว่าเป็นวันใดแล้วดำเนินการให้ทันตามวันที่กำหนด
        โดยจะยื่นเอกสารคัดเลือกคุณสมบัติเบื้องต้น (PQ)พร้อมซองประมูล

    2.  กรณีประมูล E-AUCTION ลูกค้าจะมีการระบุวันที่เข้าประมูล
        โดยต้องยื่นเอกสารคัดเลือกคุณสมบัติเบื้องต้น (PQ)ก่อนการเข้าประมูล

    3.  กรณีจัดจ้างด้วยวิธีการพิเศษ (การว่าจ้างจากลูกค้าโดยตรง)
        ลูกค้าจะแจ้งความต้องการและเงื่อนไขต่างๆกับบริษัท โดยเอกสารที่ใช้ยื่น คือ
        ผลงานของบริษัท (company profile) และเอกสารเสนอราคา (BOQ)

2.  จัดเตรียมเอกสาร PQ แสดงคุณสมบัติของบริษัท เช่น ประวัติการทำงานที่ผ่านมาของบริษัท
    หนังสือรับรอง บอจ.5 เป็นต้น

3.  รวบรวมเอกสารเพื่อเข้าร่วมประกวดราคา ประกอบด้วย PQ, BOQ และหลักประกัน

4.  รอผลการประกวดราคา โดยจะทราบผลว่าประกวดราคาผ่านหรือไม่ ภายใน 7-10 วัน

4.  ขั้นตอนการจัดทำสัญญา

1.  สำนักเลขา เมื่อได้รับแจ้งให้ทราบว่าบริษัทได้รับเลือกให้ผ่านการประกวดราคา
    จะแจ้งให้สายงานปฏิบัติการทราบ โดยส่งเอกสาร แบบก่อสร้าง และ BOQ
    ไปให้เพื่อใช้ในการวางแผนงาน คัดเลือกผู้รับเหมาและคนงานเพื่อเข้าทำงาน
    จากนั้นเมื่อได้รับแจ้งจากทางเจ้าของโครงการเรื่องการลงลายมือชื่อในสัญญาซึ่งแบบของสัญญาจะเป็นการกำหนดโดยลูกค้า
    และจะจัดส่งให้เจ้าหน้าที่นิติกรเพื่อพิจารณาก่อน
    หลังจากนั้นสำนักเลขาจึงพิมพ์ร่างสัญญาดังกล่าว

2.  เมื่อถึงกำหนดวันนัดลงนามในสัญญา คณะกรรมการท่านที่ได้รับมอบหมายให้ลงนาม
    จะนำเอกสารหนังสือหลักประกันสัญญา (ซึ่งมีการทำสัญญากับธนาคารไว้แล้ว)
    และแบบสัญญาเข้าพบหน่วยงานเพื่อลงลายมือชื่อในสัญญารับงาน

บริษัทจะมีการเรียกเก็บเงินมัดจำล่วงหน้าจากลูกค้าร้อยละ 10 - 20 ของมูลค่าโครงการ
จากนั้นบริษัทจะเรียกเก็บเงินเป็นระยะตามความคืบหน้าของงานและการส่งมอบ

2. ขั้นตอนการเตรียมการและการดำเนินการ

ก. ขั้นตอนการเตรียมงานโครงการ

หลังจากบริษัทได้รับคัดเลือกจากลูกค้า สายงานปฏิบัติการจะแต่งตั้งผู้จัดการโครงการและทีมงาน
ซึ่งจะพิจารณากำหนดรายละเอียดของงานและความรับผิดชอบของทีมงานที่เกี่ยวข้อง
และผู้จัดการโครงการจะดำเนินการในส่วนต่างๆ ดังนี้

1.  การจัดทำตารางการทำงาน เพื่อกำหนดระยะเวลาการทำงานให้เสร็จตามกำหนดเวลา

2.  การวางแผนการจ้างงาน เพื่อกำหนดจำนวนคน ผู้รับเหมาช่วง ผู้จัดหาวัสดุ เครื่องมือ
    เครื่องจักรที่ใช้ เพื่อให้บรรลุตามแผนงานที่วางไว้ และตามงบประมาณที่วางไว้

3.  การจัดเตรียมแผนการทำงาน
    เพื่อให้สามารถควบคุมการทำงานให้เป็นไปตามระยะเวลาและคุณภาพตามที่ลูกค้ากำหนด

4.  การจัดซื้อวัสดุอุปกรณ์จะดำเนินการโดยฝ่ายจัดซื้อ
    การจัดซื้อจัดจ้างทุกรายการจะควบคุมโดยผ่านขั้นตอนการสั่งซื้อสั่งจ้างจากฝ่ายจัดซื้อ
    โดยมีการควบคุมจัดทำใบสั่งซื้อหรือใบสั่งจ้างผ่านระบบโปรแกรมคอมพิวเตอร์
    แต่หากการสั่งซื้อสั่งจ้างใดที่ต้องใช้ความชำนาญในการเลือกโดยเฉพาะอาจให้หน่วยงานที่ขอนั้นเป็นผู้เลือกเอง
    แต่ให้ฝ่ายจัดซื้อเป็นผู้ต่อรองราคา, พิจารณาความเหมาะสมของราคาและคุณภาพ,
    เงื่อนไขการจัดส่ง และเงื่อนไขการจ่ายชำระ

5.  ผู้จัดการโครงการจะควบคุมต้นทุนให้อยู่ภายใต้งบประมาณที่กำหนดไว้
    บริษัทจะมีการควบคุมต้นทุนโดยมีการกำหนดอำนาจความรับผิดชอบของแต่ละตำแหน่งในไซด์งานให้ชัดเจนในการควบคุมปฏิบัติงาน
    เช่น ผู้ลงนามรับสินค้า ผู้จัดทำและผู้อนุมัติ ใบเบิกวัตถุดิบ
    ผู้จัดทำและผู้รับรองข้อมูลรายงานผลความก้าวหน้าของโครงการ เป็นต้น
    และรายงานต่อผู้บริหารรับทราบถึงการควบคุมปริมาณวัสดุที่ใช้จริงกับความสำเร็จของงาน
    บริษัทมีระบบโปรแกรมคอมพิวเตอร์เพื่อเปรียบเทียบปริมาณวัสดุที่ใช้จริงและงบประมาณที่ตั้งไว้

6.  รองกรรมการผู้จัดการสายงานปฏิบัติการกำหนดให้ผู้จัดการโครงการ
    หรือผู้ควบคุมงานรายงานทุกๆสัปดาห์ หรือรายงานได้ทันทีเมื่องานมีปัญหา

หลังจากการวางแผนงานต่างๆ แล้ว บริษัทจะเริ่มดำเนินการตกแต่ง
โดยมีผู้ควบคุมงานของฝ่ายบริษัท หรือผู้ควบคุมงานของฝ่ายลูกค้า ร่วมกันตรวจสอบดูแล
และควบคุมความก้าวหน้าของงาน และจ่ายเงินตามงวดการก่อสร้างที่กำหนดไว้

  ข. ขั้นตอนการผลิตเฟอร์นิเจอร์จากโรงงานสำหรับโครงการ

เมื่อสายงานปฏิบัติการพิจารณาว่าเฟอร์นิเจอร์หรือชิ้นงานจะผลิตโดยโรงงาน
จะส่งใบสั่งผลิตให้แก่หัวหน้าแผนกการผลิต โดยมีรายละเอียดรายการสินค้า จำนวนหน่วย สีตามแบบ
กำหนดส่ง ชื่อลูกค้า และนำใบสั่งผลิตและแบบแปลนมาวางแผนและควบคุมการผลิตสินค้า
โดยฝ่ายการผลิตจะคำนวณจำนวนวัตถุดิบที่ต้องใช้ในการผลิต
และเตรียมพร้อมเครื่องจักรและเครื่องมือต่างๆ เช่น แผนกแปรรูปไม้ แผนกสี แผนกขึ้นรูป
แผนกประกอบ แผนกขัดไม้ เป็นต้น ในบางกรณีสำหรับการผลิตชิ้นงานเพื่อนำไปใช้ในโครงการ เช่น
การผลิต

วงกบของประตู จะผ่านขั้นตอนเพียงบางส่วนในแผนกการผลิตเท่านั้น
ซึ่งเมื่อเสร็จสิ้นการผลิตจะจัดส่งไปยังโครงการงานต่างๆ ตามใบสั่งงาน

ค. การควบคุมสินค้าภายในโครงการ

เมื่อได้รับสินค้าจากสำนักงานใหญ่หรือผู้ขายสินค้า
เจ้าหน้าที่คลังสินค้าโครงการจะทำการตรวจสอบเอกสารใบส่งสินค้ากับใบสั่งซื้อเพื่อตรวจสอบความถูกต้องของเอกสารในการสั่งซื้อ
และจะทำการตรวจสอบปริมาณและคุณภาพของสินค้าที่มาส่งว่ามีความถูกต้องครบถ้วน
โดยจะทำการลงชื่อรับสินค้าในเอกสาร
และทำการรับสินค้าเข้าคลังโดยจะทำการบันทึกข้อมูลการรับสินค้าใน Stock card
(บัญชีคุมวัตถุดิบ) ที่โครงการ

เมื่อมีการเบิกจ่ายสินค้าภายในโครงการ
ผู้ขอเบิกสินค้าต้องจัดทำใบเบิกวัตถุดิบเพื่อขอเบิกสินค้าเข้าโครงการ
โดยนำใบเบิกวัตถุดิบมาเบิกกับเจ้าหน้าที่คลังสินค้าโดยจะมีการลงนามผู้จ่ายและผู้รับเพื่อยืนยันการส่งมอบวัตถุดิบเข้าโครงการ
และเจ้าหน้าที่คลังสินค้าจะต้องทำการบันทึกรายการจ่ายสินค้าใน Stock card (บัญชีคุมวัตถุดิบ)

ทุกสิ้นเดือนเจ้าหน้าที่คลังสินค้าต้องทำการสรุปยอดสินค้าคงเหลือจากรายการวัตถุดิบคงเหลือใน
Stock card
และจะมีการตรวจนับสินค้าคงเหลือร่วมกันระหว่างแผนกบัญชีกับเจ้าหน้าที่โครงการเพื่อสรุปยอดคงเหลือของสินค้าบริเวณโครงการให้แผนกบัญชีทำการบันทึกบัญชีลดมูลค่าต้นทุนของสินค้าคงเหลือที่ยังไม่มีการเบิกใช้บริเวณโครงการให้ถูกต้อง

  ง. การควบคุมและการรับมอบงานจากผู้รับเหมาช่วงในโครงการ

เนื่องจากงานส่วนใหญ่ของบริษัทจะมีการจ้างผู้รับเหมาช่วง ดังนั้น
บริษัทจึงมีการควบคุมงานจากผู้รับเหมาช่วงดังนี้

1.  เมื่อเลือกผู้รับเหมาช่วงและระบุขอบเขตงานแล้ว
    หลังจากนั้นจึงออกใบสั่งจ้างโดยทำการแนบแบบแปลน
    และจะประชุมถึงลักษณะของงานและการตกลงเรื่องเวลาในการปฏิบัติงาน

2.  ด้านการทำงาน เมื่อผู้รับเหมาช่วงได้จัดหาอุปกรณ์มาไว้ที่โครงการ
    ก็จะมาติดต่อกับทางผู้ควบคุมงานเพื่อหาที่จัดเก็บสัมภาระและให้ระบุสถานที่ในการทำงานเมื่อรับทราบแล้วก็เริ่มปฏิบัติงานตามปกติ

3.  ในช่วงการปฏิบัติงานผู้ควบคุมงานจะเข้าทำการตรวจสอบงานว่าเป็นไปตามแบบที่ได้ตกลงกันไว้หรือไม่
    โดยทุกวันหรือทุกๆวันที่ทำการตกลงกันว่าผู้รับเหมาช่วงต้องส่งมอบงานให้กับผู้ควบคุมงาน
    โดยผู้ควบคุมงานเข้าตรวจสอบและถ่ายรูปเพื่อมาประกอบการส่งรายงานความก้าวหน้ามายังฝ่ายควบคุมโครงการที่อยู่สำนักงาน

4.  งานประจำวันของผู้จัดการโครงการหรือผู้ควบคุมงาน จะต้องตรวจสอบงานในแต่ละสัปดาห์
    โดยลงนามชื่อในรายงานการรับงานจากผู้รับเหมา
    และปรึกษาปัญหากันระหว่างผู้รับเหมาช่วงกับผู้จัดการโครงการ หรือผู้ควบคุมงาน

ส่วนการรับมอบงานจากผู้รับเหมาช่วงในโครงการ จะมีขั้นตอนดังนี้

1.  เมื่อทางผู้รับเหมาช่วงทำงานเสร็จตามสัดส่วนของงานตามข้อตกลง และต้องการเบิกงวดงาน
    ก็จะแจ้งให้ทางผู้ควบคุมงานเข้าทำการตรวจรับงาน โดยพิจารณาว่าสัดส่วนของงานที่เสร็จ
    และคุณภาพของงานได้ตามข้อตกลงไว้ว่าจะให้เบิกงวดงานได้

2.  หากผู้ควบคุมงานตรวจรับงานที่ผู้รับเหมาช่วงส่งมอบให้เป็นไปตามข้อตกลงแล้ว
    ก็จะจัดทำเอกสารคือ แบบใบตรวจรับงาน ระบุสัดส่วนเปอร์เซ็นต์งานที่ทำเสร็จ และลงนาม
    ส่งต่อให้ผู้จัดการโครงการลงนาม

3.  หลังจากนั้นทางผู้จัดการโครงการ
    จะส่งเอกสารให้ฝ่ายการเงินทำการจ่ายเช็คให้ผู้รับเหมาช่วงต่อไป

  ทั้งนี้ บริษัทจะให้ผู้รับเหมาช่วงวางหลักประกันร้อยละ 10 ของมูลค่างานให้แก่บริษัทเช่นเดียวกัน

  เพื่อลดความเสี่ยงที่ผู้รับเหมาช่วงจะไม่ทำงานต่อให้เสร็จสิ้นตามที่ว่าจ้าง และจะคืนเงิน

  หลักประกันเมื่อมีการส่งมอบงานและไม่ผิดสัญญา

3. การเก็บชำระค่างวดและการส่งมอบงาน

เมื่อถึงกำหนดงวดการเรียกเก็บค่างวดตามสัดส่วนงานเสร็จที่ระบุตามสัญญาว่าจ้าง
ฝ่ายบัญชีจะได้รับหนังสือส่งมอบงาน จากฝ่ายโครงการ เพื่อจัดทำ Invoice ในแต่ละงวด
และทุกสิ้นเดือนฝ่ายบัญชีนำข้อมูลต้นทุนจริงที่เกิดขึ้นของแต่ละโครงการมาจัดทำตารางการรับรู้รายได้
เพื่อบันทึกรับรู้รายได้ และปรับปรุงบัญชีงานระหว่างทำ (ถ้ามี)

เมื่อถึงกำหนดเวลาที่ทางบริษัทฯ ต้องส่งมอบงานตามข้อตกลงในสัญญาทางโครงการ
สายงานปฏิบัติการจะจัดเตรียมเอกสารดังต่อไปนี้

1.  แผนงาน (พิมพ์จาก Microsoft Project
    ซึ่งเป็นรายงานที่บอกแผนการทำงานที่เป็นปัจจุบัน)

2.  รูปภาพประกอบความก้าวหน้าของงาน

3.  ร่างหนังสือส่งมอบงาน (ฝ่ายกฎหมายจัดทำ ขึ้นอยู่กับแต่ละโครงการที่อาจไม่เหมือนกัน)

บริษัทจะออกหนังสือแจ้งไปยังลูกค้าเพื่อนัดหมายวันเวลาในการเข้าตรวจสอบ
และส่งมอบหมายงานที่โครงการและเมื่อถึงวันที่นัดหมายส่งมอบงานเป็นงวด
บริษัทจะชี้แจงงานที่กำลังทำอยู่ว่าเป็นอย่างไรและเป็นไป

ตามเงื่อนไขในสัญญาอย่างไรซึ่งเมื่อลูกค้าตกลงรับงานก็จะมีการลงลายมือชื่อในหนังสือส่งมอบงานกันระหว่างบริษัทกับลูกค้า

บริษัทจะตรวจสอบความเรียบร้อยก่อนการส่งมอบงาน หากมีข้อบกพร่องก็จะดำเนินการแก้ไขก่อน
นอกจากนี้ในบางกรณี เจ้าของโครงการจะหักค่าประกันผลงานประมาณร้อยละ 10
ของมูลค่างานก่อสร้างทั้งหมด เพื่อประกันการแก้ไขงานหลังส่งมอบแล้ว
โดยจะคืนให้บริษัทหลังจากวันครบกำหนด โดยปกติจะมีระยะเวลาการรับประกันเป็นเวลา 1-2 ปี
หลังส่งมอบงานตามเงื่อนไขที่ระบุไว้ในสัญญาของแต่ละโครงการ

ขั้นตอนการรับเหมางานตกแต่งภายใน

4 . การจัดหาสินค้าและวัตถุดิบ

การสั่งซื้อสินค้า

ในการสั่งซื้อสินค้าบริษัทกำหนดให้หน่วยงานที่มีความต้องการสินค้า วัสดุอุปกรณ์ ฯลฯ เป็นผู้ขอซื้อ
โดยระบุความต้องการถึงประเภทและลักษณะของสินค้า จำนวน ช่วงเวลาที่ต้องการใช้ ฯลฯ
เป็นลายลักษณ์อักษรถึงฝ่ายจัดซื้อ
โดยใช้แบบฟอร์มใบขอซื้อที่ออกแบบขึ้นและใช้เป็นมาตรฐานเดียวกันทั้งองค์กร ซึ่งมีรายละเอียดต่างๆ
อาทิ วันที่ที่เตรียมเอกสาร เลขที่ใบขอซื้อ ผู้จัดทำ ประเภท/ชนิดสินค้า จำนวน
วัตถุประสงค์ในการใช้งาน เป็นต้น ใบขอซื้อนี้จะต้องได้รับการอนุมัติจากผู้มีอำนาจของแผนกนั้นๆ
เพื่อเป็นการยืนยันถึงความจำเป็นในการใช้งานในแต่ละแผนก ใบขอซื้อจะจัดทำขึ้น 2 สำเนา
เพื่อให้ฝ่ายจัดซื้อ และ เก็บเข้าแฟ้ม เพื่อใช้ตรวจสอบอ้างอิง ในภายหลังกรณีที่มีความผิดปกติเกิดขึ้น
และเมื่อฝ่ายจัดซื้อได้รับเอกสารใบขอซื้อจะดำเนินการตรวจสอบใบขอซื้อว่าได้รับกาอนุมัติอย่างถูกต้องหรือไม่
เมื่อตรวจสอบเรียบร้อยแล้วก็จะดำเนินการพิจารณาเปรียบเทียบราคา และ คุณภาพสินค้า
ระยะเวลาในการให้เครดิตเทอม เป็นต้น เพื่อหาข้อเสนอที่ดีที่สุดสำหรับองค์กร
เมื่อได้ข้อมูลที่ครบถ้วนแล้วจะมีการจัดทำใบสั่งซื้อที่มีรายละเอียดต่างๆ อาทิ เลขที่ใบสั่งซื้อ ชื่อ/ที่อยู่
ผู้ขาย รหัสผู้ขาย วันที่ที่สั่งซื้อ รายการ จำนวน ราคา เงื่อนไขต่าง ผู้จัดทำ เป็นต้น
ซึ่งใบสั่งซื้อจะถูกตรวจสอบและอนุมัติโดยผู้มีอำนาจก่อนที่จะส่งให้กับผู้ขาย และ สำเนาอื่นๆ
ที่จะส่งให้กับฝ่ายต่างๆที่เกี่ยวข้อง ต่อไป เช่น แผนกบัญชี
เพื่อใช้เป็นเอกสารประกอบในการตรวจสอบการบันทึกบัญชีในสมุดรายวันซื้อ และ
เป็นเอกสารประกอบในการจ่ายเงินด้วย แผนกคลังสินค้า ซึ่งจะทำหน้าที่ในการับของ
เพื่อทราบว่าบริษัทได้สั่งซื้อสินค้าใดบ้าง เพื่อสะดวกในการตรวจรับของ

การรับสินค้า

เมื่อบริษัทได้รับของ
ทางแผนกคลังสินค้าจะทำหน้าที่ตรวจนับและเช็คว่าถูกต้องตรงกับในเอกสารใบสั่งซื้อหรือไม่
ก่อนจะลงนามในเอกสารใบรับสินค้า พร้อมใบส่งสินค้า/ใบกำกับภาษี ต่อไป หลังจากนั้น
แผนกคลังจะทำการบันทึกรับสินค้าเข้าระบบ (Stock Card) เพื่อควบคุมรายละเอียดเกี่ยวกับสินค้า
และ ตั้งหนี้ ต่อไป และ จัดส่งสำเนาใบส่งสินค้า/ใบกำกับภาษี ให้กับฝ่ายต่างๆ ที่เกี่ยวข้องต่อไป

5 . การจ่ายชำระเงิน

การจ่ายชำระค่าสินค้า

บริษัทมีการกำหนดนโยบายเกี่ยวกับการชำระเงินไว้ดังนี้ คือ การวางบิลจะกำหนดไว้ภายในวันที่ 1
– 5 ของทุกเดือน ส่วนการจ่ายเช็คกำหนดไว้ในวันที่ 25 – 30 ของทุกเดือน

โดยเมื่อมีผู้ขายสินค้ามาวางบิลเจ้าหน้าที่แผนกการเงินจะเป็นผู้รับวางบิลจากผู้ขาย
และจะทำการตรวจสอบเอกสารใบวางบิลของลูกค้ากับเอกสารประกอบการตั้งหนี้ที่มีอยู่ว่าเพื่อตรวจสอบความถูกต้องตรงกันของเอกสาร
โดยจะจัดทำเอกสารใบสำคัญจ่าย ที่อยู่นอกระบบ Express
เพื่อลงรายการและนำส่งไปให้เจ้าหน้าที่ในแผนกบัญชีทำการตรวจสอบ

เจ้าหน้าที่แผนกบัญชีเมื่อได้รับเอกสารดำเนินการตรวจสอบความถูกต้องของการลงรายการในเอกสารพร้อมลงนามผู้ตรวจสอบรายการและนำส่งเอกสารคืนให้กับแผนกการเงิน

เจ้าหน้าที่แผนกการเงินทำการบันทึกรายการใบสำคัญจ่ายในระบบบัญชี
และจัดทำเช็คสั่งจ่ายโดยเสนอลงนามอนุมัติจากกรรมการผู้มีอำนาจลงนามในเช็คลงนามอนุมัติรายการจ่ายเช็คให้กับผู้ขายสินค้า
และจัดเก็บเอกสารรอการจ่ายชำระเงินต่อไป

การจ่ายค่าแรงจ้างเหมา

บริษัทมีการกำหนดนโยบายการเบิกจ่ายค่าแรงช่างดังนี้ คือ ทุกวันที่ 10 – 15 และวันที่ 25 – 30
ของทุกเดือน และกำหนดวันจ่ายชำระค่าแรงช่างทุกวันที่ 13 และวันที่ 28 ของทุกเดือน

โดยเมื่อถึงกำหนดการเบิกค่าแรงช่าง
ผู้ปฏิบัติงานในโครงการต้องทำการจัดส่งเอกสารใบตรวจรับงานเข้ามาทำเรื่องเบิกจ่ายที่สำนักงานใหญ่โดยจัดส่งเอกสารไปทำการตรวจสอบที่แผนกการเงิน

เจ้าหน้าที่แผนกการเงินทำการตรวจสอบการอนุมติรายการตรวจรับงานโดยต้องมีผู้ควบคุมงานและผู้จัดการโครงการลงนามอนุมัติรายการในใบตรวจรับงาน
จึงดำเนินการจัดทำเอกสารใบสำคัญจ่ายและส่งเอกสารไปตรวจสอบรายการที่แผนกบัญชี

เจ้าหน้าที่แผนกบัญชีเมื่อได้รับเอกสารดำเนินการตรวจสอบความถูกต้องของการลงรายการในเอกสารพร้อมลงนามผู้ตรวจสอบรายการและนำส่งเอกสารคืนให้กับแผนกการเงิน

เจ้าหน้าที่แผนกการเงินทำการบันทึกรายการใบสำคัญจ่ายในระบบบัญชี
และจัดทำเช็คสั่งจ่ายโดยเสนอลงนามอนุมัติจากกรรมการผู้มีอำนาจลงนามในเช็คลงนามอนุมัติรายการจ่ายเช็คให้กับผู้ขายสินค้า
และจัดเก็บเอกสารรอการจ่ายชำระเงินต่อไป

  6 . การรับชำระเงินและการรับรู้รายได้

การตั้งเบิกเงินมัดจำ

เมื่อมีการลงนามในสัญญาว่าจ้างแล้ว
แผนกบัญชีจะทำการตรวจสอบเงื่อนไขในสัญญาว่าจ้างว่ามีการระบุถึงการเบิกเงินมัดจำล่วงหน้าหรือไม่
โดยถ้าสามารถตั้งเบิกได้เจ้าหน้าที่จะจัดทำใบแจ้งหนี้ เพื่อส่งแจ้งหนี้กับคู่สัญญาต่อไป

การตั้งเบิกค่างวดงาน

เมื่อเจ้าหน้าที่แผนกบัญชีได้รับใบรับมอบงานและเอกสารรายการเบิกงวดเงินจากแผนกโครงการ
เจ้าหน้าที่จะทำการตรวจสอบรายการในเอกสารและจัดทำใบแจ้งหนี้ เพื่อส่งแจ้งหนี้กับลูกค้าต่อไป

การรับชำระเงิน

เมื่อใกล้ถึงวันครบกำหนดชำระเงินตามใบแจ้งหนี้เจ้าหน้าที่แผนกการเงินจะทำการติดต่อกับลูกค้าเพื่อสอบถามกำหนดการชำระเงิน
โดยเมื่อถึงวันกำหนดชำระเงินจะทำการออกใบเสร็จรับเงิน/ใบกำกับภาษี
และนำเอกสารไปรับเช็คจากลูกค้า และรอเช็คถึงครบกำหนดจะทำการนำฝากที่ธนาคารต่อไป

การรับรู้รายได้ทางบัญชี

การบันทึกรับรู้รายการต้นทุนจริงที่เกิดขึ้น

ต้นทุนวัสดุ:

ทุกสิ้นเดือนทำการรวบรวมข้อมูลการเบิกจ่ายวัสดุไปยังโครงการ
และการรับวัสดุจากผู้ขายที่หน้าโครงการ มาทำการบันทึกโอนวัสดุเข้างานระหว่างทำ

จากนั้นนำข้อมูลจากการตรวจนับสินค้าคงเหลือของแต่ละโครงการมาบันทึกปรับปรุงต้นทุนให้เป็นต้นทุนของวัสดุที่เกิดขึ้นจริงสำหรับงวดด้วยจำนวนที่ถูกต้อง

ต้นทุนค่าแรง:

รวบรวมค่าแรงที่เกิดขึ้นจากการจ้างเหมาช่วง Sub-Contract และ Outsource
นำมาตรวจสอบการบันทึกรายการให้ครบถ้วน

ต้นทุนค่าใช้จ่ายในการผลิต:

เมื่อได้รับข้อมูลชั่วโมงแรงงานของผู้ปฏิบัติงานในแต่ละโครงการประจำเดือน
จากแผนกทรัพยากรมนุษย์
จะนำชั่วโมงแรงงานทั้งหมดมาทำการปันส่วนเพื่อหาอัตราการปันส่วนโสหุ้ยการผลิตคิดเข้างานของแต่ละโครงการประจำเดือน

จากนั้นนำข้อมูลสรุปเงินเดือนและค่าแรงที่ได้จากแผนกทรัพยากรมนุษย์
และสรุปค่าใช้จ่ายการผลิตที่แผนกบัญชีจัดทำขึ้น นำมาปันส่วนเป็นต้นทุนคิดเข้างานของแต่ละโครงการ

จากนั้นทำการปรับปรุงงานระหว่างทำของแต่ละโครงการเป็นต้นทุนวัสดุ, ค่าแรง
และค่าใช้จ่ายในการผลิตของโครงการ

การบันทึกรับรู้รายได้

ทุกสิ้นเดือนแผนกประเมินราคาจะทำการสอบทานประมาณการต้นทุนที่คาดว่าจะเกิดขึ้นของแต่ละโครงการว่าเกิดเหตุการณ์ที่จะทำให้ประมาณการต้นทุนของแต่ละโครงการเปลี่ยนแปลงหรือไม่
และจะทำการจัดส่งข้อมูลประมาณการต้นทุนที่สอบทานแล้วไปให้แผนกบัญชีเพื่อเป็นข้อมูลในการจัดทำตารางการรับรู้รายได้ในเดือนปัจจุบัน

นำข้อมูลต้นทุนจริงที่เกิดขึ้นของแต่ละโครงการในเดือนปัจจุบันไปใส่ข้อมูลในตารางการรับรู้รายได้และนำต้นทุนจริงที่เกิดขึ้นมาเปรียบเทียบกับประมาณการต้นทุนที่ได้รับการสอบทานแล้วเพื่อหาสัดส่วนอัตราขั้นความสำเร็จของงานในเดือนปัจจุบัน

จากนั้นนำจำนวนมูลค่างานตามสัญญาว่าจ้างมาเปรียบเทียบอัตราขั้นความสำเร็จของงานเพื่อหามูลค่าของรายได้ที่ต้องรับรู้ในงวดปัจจุบันและนำจำนวนรายได้ดังกล่าวมาทำการบันทึกบัญชีในระบบบัญชีต่อไป

7 . บทสรุป

กระบวนการและวิธีการปฎิบัติงานของบริษัทในระบบต่างๆ ทั้งหมด ตามรายละเอียดข้างต้น
ได้คำนึงถึง การมอบหมายอำนาจหน้าที่ อย่างชัดเจน และ แบ่งงานหน้าที่ต่างๆ ออกจากกัน
เพื่อการตรวจสอบและสอบทานการอนุมัติระหว่างกัน โดยใช้แบบฟอร์มเอกสารต่างๆ
ที่เกี่ยวข้องในแต่ละส่วนงาน ที่ได้มาตรฐาน มีข้อมูลอย่างเพียงพอ และ ถูกต้องครบถ้วน
รวมถึงการกำหนดขั้นตอนการปฎิบัติงาน และผังงาน (Flow Chart) ที่เหมาะสม
เพื่อให้บริษัทมีระบบการควบคุมที่ดี ซึ่งจะช่วยป้องกันและรักษาสินทรัพย์ของบริษัท
รวมทั้งการบันทึกบัญชีในระบบข้อมูลทางบัญชีให้มีความถูกต้องและน่าเชื่อถือ

  กำลังการผลิตและนโยบายการผลิต

ปัจจุบันบริษัทมีโรงงานตั้งอยู่ที่เลขที่ 52/3 หมู่ 8 ถ.บางบัวทอง – สุพรรณบุรี ต.ละหาร
อ.บางบัวทอง จ.นนทบุรี บนเนื้อที่กว่า 7 ไร่ และ มีคลังสินค้าบนเนื้อที่อีกประมาณ 8 ไร่
เครื่องจักรส่วนใหญ่เป็นเครื่องจักรงานไม้ เช่น เครื่องอัดประสานไม้ เครื่องเจาะรู เครื่องตัด
เครื่องไส เครื่องทากาว เครื่องขัดกระดาษทราย เครื่องปิดขอบ เป็นต้น
โดยโรงงานจะดำเนินการผลิต 1 กะต่อวันและวันละ 8 ชั่วโมง ทั้งนี้
เนื่องจากบริษัทผลิตเฟอร์นิเจอร์ประเภทไม้
จะต้องใช้ฝีมือแรงงานร่วมกับการผลิตโดยใช้เครื่องจักรเพื่อให้ได้ประสิทธิภาพที่ดีที่สุด
ประกอบกับเฟอร์นิเจอร์ที่ผลิตแต่ละประเภทจะมีขั้นตอนการผลิตที่แตกต่างกัน
ดังนั้นจึงไม่สามารถระบุเป็นกำลังการผลิตที่ชัดเจนได้

นโยบายการผลิต

บริษัทมีนโยบายการผลิตสินค้าให้เป็นไปตามมาตรฐานคุณภาพสินค้าตามความต้องการของลูกค้า
โดยเป็นการผลิตเพื่อป้อนให้กับโครงการที่บริษัทประมูลงานได้เป็นหลัก
บริษัทมีการวางแผนการผลิตล่วงหน้าควบคู่ไปกับการบริหารสินค้าคงคลัง
เพื่อให้สามารถส่งมอบสินค้าได้ตามกำหนดเวลาและมีประสิทธิภาพ

  ผลกระทบต่อสิ่งแวดล้อม

ในส่วนของโรงงาน ส่วนใหญ่จะเป็นการผลิตชิ้นงานจากไม้
ซึ่งอาจก่อให้เกิดฝุ่นละอองจากไม้ระหว่างการผลิตได้
บริษัทได้มีการติดตั้งระบบดูดฝุ่นเพื่อกำจัดฝุ่นละอองดังกล่าว ทั้งนี้
บริษัทได้รับใบอนุญาตตั้งโรงงานแปรรูปไม้โดยใช้เครื่องจักร
เพื่อใช้เป็นวัตถุดิบในการทำเครื่องเรือน และเครื่องใช้ในบ้านเรือน
และได้รับใบอนุญาตประกอบกิจการที่เป็นอันตรายต่อสุขภาพประเภทการเลื่อย การซอย การขัด
การไส การเจาะ การทำคิ้ว หรือการตัดไม้ ด้วยเครื่องจักร ทั้งนี้
ที่ผ่านมาบริษัทไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม ในส่วนของพื้นที่หน้างาน (Site)
โครงการก่อสร้าง
ลูกค้าซึ่งผู้เป็นจ้างงานจะเป็นผู้ดำเนินการเกี่ยวกับด้านสิ่งแวดล้อมของโครงการที่ได้รับอนุญาตแล้ว
การควบคุมการก่อสร้างและความปลอดภัย
รวมถึงผลกระทบต่อสิ่งแวดล้อมและการปฏิบัติตามกฎหมายที่เกี่ยวข้อง

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

1.  ความเสี่ยงในการประกอบธุรกิจ

1.  ความเสี่ยงจากการพึ่งพิงงานประมูลราชการเป็นหลัก

รายได้จากการให้บริการในรอบระยะเวลา 3 ปีที่ผ่านมา ส่วนใหญ่มาจากองค์กรของภาครัฐ
ดังนั้นหากเกิดสถานการณ์ไม่มั่นคงทางการเมืองอาจส่งผลกระทบต่อรายได้ของบริษัท
อย่างไรก็ดีบริษัทได้มีนโยบายในการเพิ่มฐานลูกค้าไปยังภาคเอกชนต่างๆ
ทั้งในส่วนของงานตกแต่งใหม่และงานปรับปรุง เพื่อให้เข้ากับทุกกลุ่มเป้าหมาย

2.  ความเสี่ยงด้านความต่อเนื่องของรายได้

รายได้หลักของบริษัทมาจากการให้บริการรับเหมาตกแต่งภายในแก่องค์กรต่างๆเป็นหลัก
เป็นงานที่มีกำหนดเวลาสิ้นสุด บริษัทจึงแสวงหาข่าวสารด้านการประมูลงาน
รวมถึงการนำเสนองานต่อลูกค้าอยู่อย่างต่อเนื่องเพื่อเพิ่มโอกาสในการได้งาน
โดยได้เพิ่มช่องทางไปยังองค์กรของรัฐ และเอกชนต่างๆ
ซึ่งในอดีตจนถึงปัจจุบันงานตกแต่งภายในไม่ได้จำกัดอยู่เพียงโครงการที่ตั้งขึ้นใหม่เท่านั้น
สำหรับโครงการที่สร้างขึ้นมานานก็ต้องการปรับปรุงพื้นที่ของตนให้สวยงามทันสมัยและมีจำนวนมากเช่นกัน
ช่องทางในการหารายได้อย่างต่อเนื่องของบริษัทจึงค่อนข้างไม่มีความเสี่ยง
เนื่องจากเป็นปัจจัยของหลายภาคส่วนธุรกิจอาทิเช่น ธุรกิจอสังหาริมทรัพย์, ธุรกิจการท่องเที่ยว,
ธุรกิจทางการศึกษา, กิจการโรงพยาบาล รวมถึงสำนักงานของทุกภาคส่วน เป็นต้น

3.  ความเสี่ยงจากการได้รับชำระหนี้ล่าช้า

ในการเรียกเก็บค่าบริการจากลูกค้าของบริษัทอาจมีบางกรณีที่การชำระเงินล่าช้า
โดยการเรียกเก็บเงินจากองค์กรรัฐจะมีบางขั้นตอนที่ใช้ระยะเวลาเกินกว่าที่คาดไว้ เช่น
ขั้นตอนการตรวจงานและลงนามเพื่อรับมอบงานจนถึงขั้นตอนการขออนุมัติการจ่ายเงินรวมถึงในกรณีที่มีการเพิ่ม-ลดปริมาณงานจากสัญญา
จะมีเอกสารและเนื้องานที่ต้องตรวจสอบมากกว่าปกติ
ส่งผลให้การชำระเงินค่าจ้างต้องล่าช้าออกไปสำหรับการเรียกเก็บเงินจากองค์กรเอกชนจะมีความล่าช้าจากอยู่บางส่วนเช่นกัน
ทั้งนี้ขึ้นอยู่กับสภาวะทางเศรษฐกิจ
หรือการที่ลูกค้ารอชำระเงินจากผู้ว่าจ้างหลักหรือลูกค้าของอค์กรเอกชนนั้น
ซึ่งการที่บริษัทได้รับชำระหนี้ล่าช้าดังกล่าวจะทำให้บริษัทมีอายุลูกหนี้การค้าหรือรายได้ค้างรับเป็นเวลานานและอาจส่งผลต่อสภาพคล่องทางการเงินบริษัท
และยังเป็นการเสียโอกาสที่บริษัทจะนำเงินที่ได้รับชำระไปใช้สำหรับเป็นเงินหมุนเวียนในโครงการอื่น

นอกจากนี้
บริษัทจะต้องทำการตั้งสำรองหนี้สงสัยจะสูญจากลูกหนี้การค้าหรือรายได้ค้างรับดังกล่าวซึ่งอาจส่งผลกระทบต่อผลการดำเนินงานของบริษัทอย่างไรก็ตาม
บริษัทได้ให้ความสำคัญต่อการคัดเลือกลูกค้า โดยมีจะมีการตรวจสอบสถานะทางการเงิน
และการมีมาตรการกำหนดให้วางหลักประกันการชำระค่าจ้าง การวางเงินมัดจำแล้วแต่กรณี
เพื่อป้องกันความเสียหาย

4.  ความเสี่ยงจากการที่ผู้ว่าจ้างชำระเงินไม่ครบตามจำนวน

ในลักษณะการให้บริการของบริษัท อาจมีบางกรณีที่ลูกค้ามีการแก้ไขเปลี่ยนแปลงงานลงปริมาณงาน
ซึ่งโดยส่วนใหญ่สัญญาจะเปิดช่องไว้ให้ลูกค้าสามารถกระทำได้
อีกทั้งการที่ลูกค้าขอส่วนลดค่างานโดยชี้ให้เห็นถึงงานอื่นที่จะเสนอให้แก่บริษัทในอนาคตหรือเพื่อลดระยะเวลาในการเบิกจ่ายค่างาน
ล้วนแล้วแต่ส่งผลให้บริษัทได้รับค่าจ้างลดลงจากเดิมที่ตกลงไว้
บริษัทจึงมีมาตราการในการทำความตกลงเรื่องการเบิกเงินงวดให้สอดคล้องกับปริมาณงานที่ทำไป
และทำความตกลงในเรื่องงานเพิ่มลดเพื่อให้ได้ข้อสรุปก่อนดำเนินการ เพื่อป้องกันความเสียหาย

5.  ความเสี่ยงเรื่องค่าปรับจากการทำงานล่าช้ากว่ากำหนด

ในการให้บริการตกแต่งภายในส่วนใหญ่มักเกิดเหตุการณ์ลูกค้าไม่สามารถส่งมอบพื้นที่ให้บริษัททำงานได้ทันที
เนื่องจากสภาพพื้นที่ยังไม่พร้อมก็ดี ยังมีการใช้พื้นที่อยู่ก็ดี
บริษัทจึงมีมาตรการในการแจ้งสงวนสิทธิ์ขยายระยะเวลาการทำงานให้ลูกค้าทราบทุกครั้งในกรณีที่เกิดเหตุที่ทำให้บริษัทไม่สามารถทำงานได้ตามปกติโดยที่ไม่ได้เกิดจากความบกพร่องของบริษัท
และมีการติดตามความคืบหน้าและปรับปรุงข้อมูลให้ลูกค้าทราบอย่างสม่ำเสมอ
รวมถึงการวางแผนการทำงานให้สอดคล้องกับแผนงานใช้พื้นที่ของลูกค้า
เพื่อให้งานแล้วเสร็จทันตามกำหนด และลูกค้าได้ใช้งานพื้นที่คามความประสงค์
เพื่อไม่ให้เกิดความล่าช้าและหลีกเลี่ยงปัญหาการถูกปรับ

1.6 ความเสี่ยงจากการพึ่งพิงผู้รับเหมาช่วงโครงการ

บริษัทเป็นผู้ให้บริการรับเหมาตกแต่งภายใน โดยส่วนใหญ่มีงานในส่วนอื่นรวมอยู่ด้วย เช่น
งานระบบไฟฟ้า ประปา ระบบงานสื่อสาร ระบบสุขาภิบาล ระบบกล้องวงจรปิด CCTV เป็นต้น
เพื่อให้งานเป็นไปโดยความเรียบร้อยและรวดเร็วป้องกันความผิดพลาด
ในบางโครงการบริษัทจึงอาจต้องจัดจ้างผู้รับเหมาช่วงที่มีความชำนาญในงานดังกล่าวเข้าร่วมทำงานควบคู่กัน
โดยบริษัทได้ทำการคัดเลือกผู้รับเหมาช่วงที่มีความชำนาญและประสบการณ์ไว้รองรับหลายราย
จึงคาดว่าความเสี่ยงในกรณีนี้มีไม่มากนัก

7.  ความเสี่ยงจากการควบคุมต้นทุนไม่เป็นไปตามเป้าหมายและความผันผวนของราคาวัตถุดิบ

ในการดำเนินงานของบริษัทจะต้องสั่งซื้อวัสดุอุปกรณ์จำนวนมาก
จึงอาจประสบปัญหาในการควบคุมต้นทุน
เนื่องจากการปรับตัวขึ้นลงของราคาวัสดุที่ขึ้นอยู่กับช่วงเวลาและสภาวะเศรษฐกิจ
ซึ่งกระทบต่อผลการดำเนินการของบริษัท

วัตถุดิบที่เป็นต้นทุนหลักในการก่อสร้าง ได้แก่ ไม้ โครง ฝ้า ผนัง กระจก และ หิน เป็นต้น
ซึ่งส่วนใหญ่แล้วบริษัทรวมค่าวัสดุอุปกรณ์ที่ต้องจัดซื้อโดยรวมอยู่ในค่ารับเหมาก่อสร้างตกแต่งภายใน
โดยบริษัทจะต้องยืนราคาวัสดุที่ใช้ไว้ตลอดช่วงเวลาในการปฏิบัติงาน
ดังนั้นเมื่อมีการปรับราคาของสินค้าดังกล่าวจะมีผลกระทบโดยตรงต่อต้นทุนของบริษัท อย่างไรก็ตาม
ที่ผ่านมาราคาต้นทุนสินค้าที่บริษัทประเมินเพื่อยื่นประกวดราคากับราคาที่สั่งซื้อจริงไม่มีความแตกต่างกันมากนัก
เนื่องจากช่วงระยะเวลาไม่ได้ห่างกันมาก จึงสามารถยืนราคาเดิมได้ ทั้งนี้
บริษัทได้ลดความเสี่ยงเรื่องราคาวัสดุบางอย่าง เช่น
การสั่งสินค้าบางรายการที่จำเป็นต้องใช้สำหรับทุกโครงการ เช่น ไม้
ในปริมาณมากเพื่อที่ได้ราคาต่ำ
และเจรจาตกลงราคากับผู้ขายล่วงหน้าทำให้สามารถกำหนดราคาได้ล่วงหน้าและควบคุมต้นทุนไม่ให้เกินงบประมาณ

ในด้านการควบคุมวัตถุดิบในโรงงานมีการจัดเก็บวัสดุไว้ในคลังสินค้ามีการควบคุมด้านความปลอดภัย
และการรับ-จ่ายวัตถุดิบ และตรวจนับปริมาณสินค้าคงเหลือที่คลังสินค้าทุกไตรมาส นอกจากนี้
มีการใช้ระบบคอมพิวเตอร์ในการควบคุมต้นทุนทั้งปริมาณการใช้และราคาซื้อเปรียบเทียบกับงบประมาณที่วางไว้อย่างใกล้ชิด

1.8 ความเสี่ยงจากการเปลี่ยนแปลงนโยบายภาครัฐ

การเปลี่ยนแปลงนโยบายของภาครัฐเป็นปัจจัยที่มีอิทธิพลต่อการดำเนินธุรกิจของบริษัท
โดยเฉพาะนโยบายด้านงบประมาณรายจ่ายประจำปี
เนื่องจากธุรกิจของบริษัทยังมีการพึ่งพิงงานจากองค์กรรัฐและรัฐวิสาหกิจ ดังนั้น
นโยบายด้านงบประมาณของภาครัฐจึงอาจส่งผลกระทบต่อรายได้และผลประกอบการของบริษัท
อย่างไรก็ตามบริษัทได้ทำการติดตามการเปลี่ยนแปลงนโยบายของภาครัฐอย่างสม่ำเสมอ
เพื่อให้สามารถกำหนดแผนงานและเป้าหมายทางธุรกิจของบริษัทได้อย่างสอดคล้อง และ
เตรียมความพร้อมในการรับมือต่อนโยบายของภาครัฐที่เปลี่ยนแปลงไปในเรื่องดังกล่าวอย่างเหมาะสม

1.9 ความเสี่ยงจากการแข่งขันสูงในอุตสาหกรรม

ธุรกิจให้บริการรับตกแต่งภายในมีผู้ประกอบการจำนวนมาก ตั้งแต่รายเล็กที่มีพนักงานเพียง 5-10
คน จนถึงรายใหญ่ที่มีพนักงานมากกว่า 200 คน
เนื่องจากเป็นอุตสาหกรรมที่ไม่มีข้อจำกัดในการเข้ามาดำเนินธุรกิจ(Barrier to
Entry)ดังนั้นจึงเป็นธุรกิจทีมีการแข่งขันค่อนข้างสูง
โดยเฉพาะอย่างยิ่งในช่วงภาวะเศรษฐกิจตกต่ำผู้ให้บริการรับเหมาแต่ละรายจะใช้นโยบายแข่งขันด้านราคาในการประมูลงาน
เพื่อให้มีกระแสเงินสดรับเพียงพอต่อค่าใช้จ่ายคงที่ที่บริษัทแบกรับซึ่งอาจส่งผลให้ผลประกอบการของผู้ดำเนินธุรกิจในอุตสาหกรรมนี้ลดต่ำลง

อย่างไรก็ดี โดยปกติแล้วความสามารถในการรับเหมาให้บริการตกแต่งภายในงานหนึ่งๆ
จะขึ้นอยู่กับขนาดเงินทุนหมุนเวียนของผู้รับเหมาแต่ละรายการแข่งขันส่วนใหญ่จึงเกิดขึ้นเฉพาะในกลุ่มที่มีขนาดธุรกิจใกล้เคียงกัน
โดยบริษัทซึ่งถือเป็นผู้ให้บริการขนาดใหญ่ที่มีความสามารถในการประมูลงานมูลค่าสูงซึ่งมีน้อยราย
นอกจากนี้ บริษัทยังมีนโยบายการควบคุมการเข้าประมูลงานที่เข้มงวด
โดยจะไม่เข้าประมูลงานที่เห็นว่ามีการแข่งขันที่รุนแรงโดยการตัดราคาซึ่งเสี่ยงต่อการขาดทุน
หากชนะการประมูลและได้ทำงานจริง แต่มีนโยบายในการเลือกรับงานที่มีอัตรากำไรเหมาะสม
เพื่อรักษาระดับคุณภาพงานให้บริการตกแต่งภายในไว้ในระดับดีเยี่ยม

  1.10 ความเสี่ยงจากการขาดแคลนแรงงานและบุคลากร

แรงงานเป็นปัจจัยหลักของธุรกิจก่อสร้างตกแต่งภายใน
และมีผลต่อความสามารถของบริษัทที่จะเข้ารับงาน หรือส่งมอบงานให้เป็นไปตามแผน
การย้ายกลับภูมิลำเนาเพื่อประกอบอาชีพเกษตรกรรม หรืออาชีพอื่นๆในท้องถิ่น ของแรงงาน
และอาจส่งผลกระทบต่อผลการดำเนินงานของบริษัทได้ บริษัทจึงมีนโยบายจ่ายค่าตอบแทน
สวัสดิการผลประโยชน์ เพื่อเป็นแรงจูงใจพนักงาน
และการประชาสัมพันธ์รับสมัครแรงงานเพื่อสำรองกรณีได้รับงานเพิ่ม
รวมถึงการจ้างผู้รับเหมาช่วงในกรณีจำเป็นเร่งด่วนหรือต้องใช้ความเชี่ยวชาญตามวิชาชีพ

1.11 ความเสี่ยงข้อพิพาททางกฎหมาย

การประกอบกิจการของบริษัทอาจมีความเสี่ยงต่อข้อพิพาททางกฎหมายในบางกรณีเช่น
กรณีลูกค้าไม่ชำระเงินค่าจ้าง, การส่งมอบงานล่าช้า,
การไม่เห็นด้วยกับระยะเวลาการขยายสัญญา,
การส่งวัตถุดิบจากผู้จำหน่ายมายังบริษัทไม่ตรงตามชนิดหรือกำหนดเวลา,
การก่อให้เกิดความเสียหายต่องานของบริษัทจากผู้รับจ้างร่วมโครงการรายอื่น หรือผู้รับเหมาช่วง
เป็นต้น

ทั้งนี้ บริษัทให้ความสำคัญกับการป้องกันเหตุดังกล่าวอย่างต่อเนื่อง
โดยบริษัทมีฝ่ายกฎหมายคอยดูแลและให้คำแนะนำในการดำเนินการ เพื่อป้องกันข้อพิพาทที่อาจเกิดขึ้น

  1.12 ความเสี่ยงด้านเงินทุนหมุนเวียน

บริษัททำธุรกิจรับงานตกแต่งภายในโดยการประมูลงาน
ดังนั้นจึงต้องใช้เงินทุนหมุนเวียนค่อนข้างสูงสำหรับการขยายการรับงานเนื่องจากต้องสำรองไว้สำหรับการประมูลงาน
การประกันผลงาน
และใช้ในการดำเนินงานก่อสร้างโดยเฉพาะการเริ่มงานในการจ่ายค่าวัสดุก่อสร้าง ค่าแรง เป็นต้น
ซึ่งบริษัทได้ลดความเสี่ยงโดยการรับงานทั้งภาครัฐและเอกชน
ทั้งงานที่มีระยะเวลานานและงานปรับปรุงที่ใช้เวลาสั้น เพื่อรับเงินสดมาหมุนเวียนในกิจการ
นอกจากนี้ยังจัดหาแหล่งเงินทุนจากสถาบันการเงินให้เพียงพอ
โดยกำหนดระยะเวลาและเงื่อนไขการชำระเงินต้นและดอกเบี้ยให้เหมาะสม

1.13 ความเสี่ยงจากอุทกภัย

เนื่องจากที่ตั้งสำนักงานและ โรงงานของบริษัทอยู่ในจังหวัดนนทบุรี ซึ่งเป็นพื้นที่เสี่ยงจากภัยน้ำท่วม
โดยในช่วงปลายปี 2554 ที่ผ่านมา บริษัทได้ประสบกับเหตุอุทกภัยน้ำท่วม
โดยน้ำได้เข้าท่วมพื้นที่ตั้งของ สำนักงาน และ โรงงาน ทำให้ทรัพย์สินของบริษัทได้รับความเสียหาย
อย่างไรก็ตาม บริษัท ได้ทำการประกันภัยครอบคลุมมูลค่าความเสียหายที่เกิดขึ้น
จึงไม่ได้รับความเสียหายต่อทรัพย์สินสูงมากนัก ทั้งนี้
ภายหลังจากเหตุการณ์ดังกล่าวบริษัทได้ทำการก่อสร้างคันกำแพงกั้นน้ำล้อมรอบบริเวณตัวโรงงานโดยคันกำแพงดังกล่าวมีความลึกจากพื้นดินลงไปราว
1 เมตรพร้อมร่องทางระบายน้ำออก เพื่อป้องกันน้ำที่ไหลรอดมาจากใต้ดิน และ
อยู่พ้นสูงจากพื้นดินอีกราว 3 เมตร เพื่อป้องกันความเสียหายที่เกิดขึ้นกับทรัพย์สินภายในโรงงาน
รวมทั้งจัดให้มีอุปกรณ์ในการระบายน้ำอย่างเพียงพอ อย่างไรก็ตาม
บริษัทมีการทำประกันภัยเพื่อคุ้มครองความเสี่ยงจากภัยต่างๆ
ซึ่งรวมถึงอุทกภัยเพื่อลดผลกระทบที่อาจเกิดขึ้นจากเหตุน้ำท่วม
แต่ยังไม่ครอบคลุมมูลค่าทรัพย์สินของบริษัท เนื่องจาก
ภายหลังจากเหตุการณ์น้ำท่วมบริษัทประกันภัยมีนโยบายที่ไม่รับการประกันภัยดังกล่าวในจำนวนที่สูงมากเพียงพอที่จะสามารถชดเชยความเสียหายที่อาจเกิดขึ้น
ทั้งนี้ บริษัทใช้วิธีบริหารจัดการเพื่อป้องกันเหตุดังกล่าว
และมีนโยบายที่จะดำเนินการทำประกันภัยคุ้มครองอุทกภัยเพิ่มเติมตามความเหมาะสมเพื่อให้ครอบคลุมมูลค่าทรัพย์สินต่อไป

1.14 ความเสี่ยงจากการที่บริษัทเริ่มการทำงานไปก่อนแต่ไม่สามารถเรียกเก็บเงินได้

ตามที่ผู้สอบบัญชีของบริษัทได้มีข้อสังเกตุในการตรวจสอบงบการเงินงวดประจำปี 2555 ว่า ใน
กรณีที่บริษัทมีงานเพิ่มหรือเปลี่ยนจากสัญญาเดิม
บริษัทเริ่มการทำงานก่อนการแก้ไขเปลี่ยนมูลค่างานในสัญญาและบริษัทจะบันทึกรายได้สำหรับงานเพิ่มก็ต่อเมื่อได้มีการลงนามในสัญญาจริงแล้วทั้งนี้
ต้นทุนงานส่วนเพิ่มที่นำมาปรับปรุงกับประมาณการต้นทุน
ซึ่งนำมาคำนวณรายได้ในแต่ละงวดบัญชีอาจทำให้รายได้ต่ำกว่า

ความเป็นจริง
เนื่องจากไม่ได้นำมูลค่างานส่วนเพิ่มที่บริษัทอาจจัดเก็บเพิ่มเติมได้มาคำนวณรายได้ซึ่งทางผู้สอบบัญชี
ได้มีข้อเสนอแนะให้
บริษัทควรจัดทำสัญญาเพิ่มหรือลดงานอย่างเป็นลายลักษณ์อักษรทันทีที่ทราบว่ามีการเปลี่ยนแปลงงาน
โดยควรกำหนดระยะเวลาจัดทำภายใน 1 เดือนเป็นอย่างช้า

อย่างไรก็ตามในทางปฎิบัติบริษัทไม่สามารถดำเนินการตามข้อเสนอแนะของผู้สอบบัญชีได้ทั้งหมดเนื่องจากขั้นตอนการอนุมัติลงนามของผู้ว่าจ้างโดยเฉพาะในหน่วยงานของภาครัฐมีระยะเวลานาน

อีกทั้ง ในสัญญาให้บริการหลัก
โดยทั่วไปได้มีการระบุให้บริษัทต้องรับเงื่อนไขการเปลี่ยนแปลงและ/หรือแก้ไขงานเพิ่มเติมอยู่แล้ว
ทั้งนี้
บริษัทมีแนวทางในการป้องกันหรือจำกัดความเสี่ยงจากการที่ได้ทำงานไปแล้วแต่ไม่สามารถเรียกเก็บเงินจากผู้ว่าจ้างได้
โดยจะพยายามรับงานในส่วนที่มีการเพิ่มเติมไม่เกินร้อยละ 10 ของมูลค่างานทั้งหมด
และจะดำเนินการเร่งรัดการลงนามในสัญญาการเปลี่ยนแปลงเพิ่มลดงานกับผู้ว่าจ้างเนื่องจากในระหว่างการทำงานบริษัทจะต้องมีการติดต่อกับผู้ว่าจ้างและ/หรือตัวแทนของผู้ว่าจ้างอยู่ต่อเนื่องเป็นประจำ

2.  ความเสี่ยงด้านการบริหาร การจัดการ (กรณีมีผู้ถือหุ้นรายใหญ่เกิน 50%)

  ความเสี่ยงจากการมีผู้ถือหุ้นรายใหญ่ที่มีอิทธิพลต่อการกำหนดนโยบายการบริหารงาน

ณ วันที่ 31 ธันวาคม 2559 กลุ่มครอบครัวรัตนสุวรรณชาติ ถือหุ้นรวมกันในบริษัทมากกว่าร้อยละ 50
ของทุนชำระแล้ว ทำให้กลุ่มรัตนสุวรรณชาติสามารถควบคุมมติที่ประชุมผู้ถือหุ้นได้เกินกว่ากึ่งหนึ่ง
ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับ 3 ใน 4 ของที่ประชุมผู้ถือหุ้น ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอได้

อย่างไรก็ตาม
บริษัทได้มีการแต่งตั้งคณะกรรมการตรวจสอบซึ่งเป็นกรรมการอิสระเพื่อเข้าร่วมในการประชุมกรรมการเพื่อพิจารณาอนุมัติรายการต่างๆ
ก่อนนำเสนอต่อที่ประชุมผู้ถือหุ้น
ทั้งนี้เพื่อให้เกิดความมั่นใจต่อผู้ถือหุ้นว่าการบริหารงานภายในบริษัทจะเป็นไปอย่างโปร่งใส

  -----------------------------------------------------------------------
  4. ทรัพย์สินที่ใช้ในการประกอบธุรกิจ

  -----------------------------------------------------------------------

4.1 ทรัพย์สินถาวรหลัก

ทรัพย์สินที่บริษัทใช้ในการประกอบธุรกิจ ณ วันที่ 31 ธันวาคม 2559 ประกอบด้วย

+------------------------+-----+-------------+------------------------+
| ประเภท/ลักษณะทรัพย์สิน     | ลักษ | ม           | ภาระผูกพัน               |
|                        | ณะก | ูลค่าสุทธิ(บาท) |                        |
|                        | รรม |             |                        |
|                        | สิทธิ์ | หลังหักค่าเ    |                        |
|                        |     | สื่อมราคาสะสม |                        |
+------------------------+-----+-------------+------------------------+
| 1. ที่ดิน 3 แปลง*         |     |             |                        |
+------------------------+-----+-------------+------------------------+
| 1.1 โฉนดเลขที่ 61948     | เป็น | 18,000,000  | - ค้ำประกันสินเชื่อประเภท   |
| เนื้อที่4-2-75 ไร่          | เจ้า |             | OD วงเงินรวม 30 ล้านบาท  |
|                        | ของ |             |                        |
|                        |     |             | - ค้ำประกันสินเชื่อประเภท   |
|                        |     |             | PN วงเงินรวม 80 ล้านบาท  |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | LG วงเงินรวม 175 ล้านบาท |
|                        |     |             |                        |
|                        |     |             | -                      |
|                        |     |             | ค้ำประกันสินเชื่อประเภทเงินกู้ |
|                        |     |             | วงเงินรวม 30 ล้านบาท     |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| 1.2 โฉนดเลขที่ 87208     | เป็น | 900,000     |                        |
| เนื้อที่ 0-2-16 ไร่         | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| 1.3 โฉนดเลขที่ 61949     | เป็น | 15,000,000  | - ค้ำประกันสินเชื่อประเภท   |
| เนื้อที่ 3-0-14 ไร่         | เจ้า |             | OD วงเงินรวม 8 ล้านบาท   |
|                        | ของ |             |                        |
|                        |     |             | - ค้ำประกันสินเชื่อประเภท   |
|                        |     |             | LC+TR วงเงินรวม 5       |
|                        |     |             | ล้านบาท                 |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | Forward Contract       |
|                        |     |             | วงเงินรวม 5 ล้านบาท      |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | PN วงเงินรวม 15 ล้านบาท  |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | LG วงเงินรวม 25 ล้านบาท  |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | DLC+TR+PN วงเงินรวม -30 |
|                        |     |             | ล้านบาท                 |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| 2. อาคารและสิ่งปลูกสร้าง   |     |             |                        |
+------------------------+-----+-------------+------------------------+
| ที่ตั้ง ตำบลละหาร          | เป็น | 27,644,691  | -บางส่วนมีภาระค้ำประกัน    |
| อำเภอบางบัวทอง จ.นนทบุรี  | เจ้า |             | กับธนาคารไทยพาณิชย์       |
|                        | ของ |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| 3.เครื่องจักร             | เป็น | 20,119,561  | -                      |
|                        | เจ้า |             |                        |
| 4.อุปกรณ์                | ของ | 20,097,669  |                        |
|                        |     |             |                        |
|                        | เป็น |             |                        |
|                        | เจ้า |             |                        |
|                        | ของ |             |                        |
+------------------------+-----+-------------+------------------------+
| 5. อุปกรณ์สำนักงาน        | เป็น | 3,959,577   | -                      |
|                        | เจ้า |             |                        |
|                        | ของ |             |                        |
+------------------------+-----+-------------+------------------------+
| 6. ยานพาหนะ            | เป็น |             | -                      |
|                        | เจ้า |             |                        |
|                        | ของ |             |                        |
+------------------------+-----+-------------+------------------------+
|                        | แล  | 7,253,619   | -                      |
|                        | ะเช |             |                        |
|                        | ่าซื้อ |             |                        |
+------------------------+-----+-------------+------------------------+
| 7.สินทรัพย์ระหว่างก่อสร้าง   | -   | 527,636     | -                      |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| รวม                    |     | 113,502,753 |                        |
+------------------------+-----+-------------+------------------------+

* ที่ดินทั้ง 3 แปลง พร้อมทั้งสิ่งปลูกสร้าง และ ส่วนสนับสนุนอื่นๆ บนที่ดินแปลงดังกล่าว
มีการกลับการด้อยค่าในปี 2553จำนวน รวมทั้งสิ้น 12.96 ล้านบาท โดยมีรายละเอียด ดังนี้

แปลงที่ 1 ราคาทุน 18,000,000 บาท และ แปลงที่ 2 ราคาทุน 900,000 บาท ณ
ปัจจุบันมีราคาประเมิน ตามวัตถุประสงค์สาธารณะ จำนวนมูลค่ารวมกันเท่ากับ 25.90 ล้านบาท
โดยถ้ารวมสิ่งปลูกสร้าง และ ส่วนสนับสนุนอื่นๆ บนที่ดินดังกล่าว จะมีราคาประเมิน
ตามวัตถุประสงค์สาธารณะจำนวนมูลค่ารวมกันเท่ากับ 63.92 ล้านบาท

แปลงที่ 3 ราคาทุน 15,000,000 บาท ณปัจจุบัน มีราคาประเมิน ตามวัตถุประสงค์สาธารณะ
จำนวนมูลค่าเท่ากับ15.18 ล้านบาท โดยถ้ารวมสิ่งปลูกสร้างและส่วนสนับสนุนอื่นๆ บนที่ดินดังกล่าว
จะมีราคาประเมิน ตามวัตถุประสงค์สาธารณะจำนวนมูลค่ารวมกันเท่ากับ 27.31 ล้านบาท

  อสังหาริมทรัพย์เพื่อการลงทุน ณ 31 ธันวาคม 2559

+------------------------+-----+-------------+------------------------+
| ประเภท/ลักษณะทรัพย์สิน     | ลักษ | มูลค่าตามบัญชี  | ภาระผูกพัน               |
|                        | ณะก |             |                        |
|                        | รรม | (บาท)       |                        |
|                        | สิทธิ์ |             |                        |
+------------------------+-----+-------------+------------------------+
| 1. ที่ดิน 8 แปลง          |     |             |                        |
+------------------------+-----+-------------+------------------------+
| 1.1 โฉนดเลขที่ 116003    | เป็น | 300,000     | - ค้ำประกันสินเชื่อประเภท   |
| เนื้อที่0-2-0 ไร่           | เจ้า |             | OD วงเงินรวม 8 ล้านบาท   |
|                        | ของ |             |                        |
|                        |     |             | - ค้ำประกันสินเชื่อประเภท   |
|                        |     |             | LC+TR วงเงินรวม 5       |
|                        |     |             | ล้านบาท                 |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | Forward Contract       |
|                        |     |             | วงเงินรวม 5 ล้านบาท      |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | PN วงเงินรวม 15 ล้านบาท  |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | LG วงเงินรวม 25 ล้านบาท  |
|                        |     |             |                        |
|                        |     |             | - ค้ำประกันสินเชื่อประเภท   |
|                        |     |             | DLC+TR+PN วงเงินรวม -30 |
|                        |     |             | ล้านบาท                 |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
| 1.2 โฉนดเลขที่ 116004    | เป็น | 1,200,000   |                        |
| เนื้อที่ 0-2-0 ไร่          | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
| 1.3 โฉนดเลขที่ 145712    | เป็น | 1,506,000   |                        |
| เนื้อที่ 0-2-51 ไร่         | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
| 1.4 โฉนดเลขที่ 145713    | เป็น | 4,110,000   |                        |
| เนื้อที่1-2-85 ไร่          | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
| 1.5 โฉนดเลขที่ 145883    | เป็น | 626,400     |                        |
| เนื้อที่0-1-44 ไร่          | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลละหาร          |     |             |                        |
| อำเภอบางบัวทอง จ.นนทบุรี  |     |             |                        |
+------------------------+-----+-------------+------------------------+
|                        |     |             |                        |
+------------------------+-----+-------------+------------------------+
| 1.6 โฉนดเลขที่ 249911    | เป็น | 8,530,249   | มติที่ประชุมคณะกรรมการบริษัท |
| เนื้อที่0-1-41ไร่           | เจ้า |             | บางกอก เดค-คอน จำกัด    |
|                        | ของ |             | (มหาชน)                |
|                        |     |             | (“BKD”หรือ“(บริษัท”) ครั้งที่ |
|                        |     |             | 5/2559 เมื่อวันที่ 1 กันยายน |
|                        |     |             | 2559 มีมติอนุมัติให้บริษัทฯ    |
|                        |     |             | เข้าทำรายการก           |
|                        |     |             | ารจำหน่ายซึ่งทรัพย์สินโดยการ |
|                        |     |             | ทำรายการขายที่ดินของบริษัทฯ |
|                        |     |             | มูลค่ารวม 487,860,000    |
|                        |     |             | บาท ผู้ซื้อ บริษัทพาร์ค อเวนิว |
|                        |     |             | พร็อพเพอร์ตี้ จำกัด         |
+------------------------+-----+-------------+------------------------+
| ที่ตั้ง ตำบลหัวหมาก         |     |             |                        |
| อำเภอบางกะปิ จ.กรุงเทพ   |     |             |                        |
+------------------------+-----+-------------+------------------------+
| 1.7 โฉนดที่ดินเลขที่ 249912 |     | 8,469,751   |                        |
| เนื้อที่ 0-1-40 ไร่         |     |             |                        |
+------------------------+-----+-------------+------------------------+
| ที่ตั้ง ตำบลหัวหมาก         |     |             |                        |
| อำเภอบางกะปิ จ.กรุงเทพ   |     |             |                        |
+------------------------+-----+-------------+------------------------+
| 1.8 โฉนดเลขที่ 165006    | เป็น | 70,000,000  |                        |
| เนื้อที่19-0-0ไร่           | เจ้า |             |                        |
|                        | ของ |             |                        |
+------------------------+-----+-------------+------------------------+
| ที่ตั้ง ตำบลหัวหมาก         |     |             |                        |
| อำเภอบางกะปิ จ.กรุงเทพ   |     |             |                        |
+------------------------+-----+-------------+------------------------+
| 2.ที่ดิน 1 แปลง           | เป็น | 614,556,844 | -                      |
|                        | เจ้า |             |                        |
| 2.1 โฉลดเลขที่ 852 เนื้อที่  | ของ |             |                        |
| 28-0-0 ไร่              |     |             |                        |
|                        |     |             |                        |
| บริษัท บีเคอาร์ เรียลเอสเตท |     |             |                        |
| จำกัด (บริษัท)ย่อย         |     |             |                        |
+------------------------+-----+-------------+------------------------+
| รวม                    |     | 709,299,244 |                        |
+------------------------+-----+-------------+------------------------+

หมายเหตุ.- ตามรายงานประเมินเมื่อ วันที่ 23, 26 มกราคม 2560
ผู้ประเมินราคาอิสระได้ทำการประเมินราคาอสังหาริมทรัพย์เพื่อการลงทุนของบริษัท
เพื่อวัตถุประสงค์สาธารณะ ทั้ง 9 แปลง
ตามที่ปรากฏรายละเอียดข้างต้นโดยได้ราคาประเมินรวมทั้งสิ้น 1,111.33 ล้านบาท และ
ซึ่งสูงกว่าราคาตามมูลค่าบัญชีเป็นจำนวน 402.03 ล้านบาท

4.2 สัญญาเช่าที่ดิน

บริษัทได้มีการเช่าที่ดินเพื่อใช้เป็นโกดังเก็บสินค้า รายละเอียดสรุปได้ดังนี้

  คู่สัญญา : นายสูน กอจิตตวนิจ

ที่ตั้งโรงงาน : เลขที่ 763, 764 ตำบลละหาร อำเภอบางบัวทอง จังหวัดนนทบุรีพื้นที่รวม
7-3-73 ไร่

  วันที่ทำสัญญา : วันที่ 25 ตุลาคม 2543

  ระยะเวลา : สัญญาเช่า 25 ปี เริ่มสัญญาเช่าจากวันทำสัญญาเช่าที่กรมที่ดิน (วันที่ 28 พ.ย.
  2543)

  ค่าเช่า : ปีที่ 1 -5 ชำระเป็นรายเดือนๆ ละ 10,000 บาท

  ปีที่ 6 -10 ชำระเป็นรายเดือนๆ ละ 16,000 บาท

  ปีที่ 11 -15 ชำระเป็นรายเดือนๆ ละ 25,000 บาท

  ปีที่ 16 -20 ชำระเป็นรายเดือนๆ ละ 38,000 บาท

  ปีที่ 21 -25 ชำระเป็นรายเดือนๆ ละ 45,000 บาท

  ค่าใช้จ่ายอื่นๆ : ค่าสาธารณูปโภคและอื่นๆ เป็นภาระของผู้เช่า

เงื่อนไขอื่นๆ :

1.  . การสิ้นสุดสัญญาเช่าก่อนกำหนด 1. กรณีที่ผู้เช่าไม่ได้ชำระเงินใดๆ ตามกำหนดเวลา
    หรือ 2.
    เมื่อเกิดอัคคีภัยหรือภยันตรายอื่นใดอันเป็นผลให้สถานที่เช่าทั้งหมดหรือบางส่วนเสียหาย
    จนไม่อาจใช้สถานที่เช่าได้โดยสภาพ

2.  กรณีที่ผู้เช่าประสงค์จะโอนสิทธิการเช่าให้บุคคลหรือนิติบุคคลอื่น
    จะต้องได้รับความยินยอมเป็นลายลักษณ์อักษรจากผู้ให้เช่าก่อน
    ซึ่งผู้เช่าจะต้องเสียค่าธรรมเนียมให้แก่ผู้ให้เช่าเป็นเงิน 1,000,000 บาท

    3.  นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในบริษัทย่อยหรือบริษัทร่วมที่เกี่ยวเนื่องกับผลิตภัณฑ์และบริการของบริษัท
โดยจะพิจารณาผลตอบแทนหรือผลประโยชน์อื่นที่บริษัทจะได้รับจากการลงทุนเป็นสำคัญเพื่อเป็นการสนับสนุนและส่งเสริมธุรกิจของบริษัท
โดยมีเป้าหมายที่จะลงทุนในสัดส่วนที่จะพิจาณาตามความเหมาะสมและผลตอบแทนที่ได้รับจากการลงทุน
โดยบริษัทในฐานะผู้ถือหุ้นจะแต่งตั้งบุคคลเป็นผู้แทนบริษัทไปร่วมในการ

ประชุมในฐานะผู้ถือหุ้น
และผู้แทนบริษัทมีหน้าที่ในการออกเสียงในที่ประชุมใหญ่ผู้ถือหุ้นตามที่คณะกรรมการของบริษัทได้พิจารณาเห็นชอบแล้ว
ในเรื่องสำคัญ ๆ ที่จะต้องขอความเห็นชอบจากคณะกรรมการของบริษัทก่อน

ตามมติที่ประชุมคณะกรรมการบริษัทฯ ครั้งที่ 5/2559 เมื่อวันที่ 1 กันยายน 2559
ได้อนุมัติให้ดำเนินการจัดตั้งบริษัทย่อยใหม่ ชื่อ “บริษัท บีเคดี เรียล เอสเตท จำกัด” โดยบริษัทฯ
ถือหุ้นร้อยละ 99.99 เพื่อรับโอนกรรมสิทธิ์ในการซื้อขายที่ดินทุนจดทะเบียน 619 ล้านบาท

  -----------------------------------------------------------------------
  5. ข้อพิพาททางกฎหมาย

  -----------------------------------------------------------------------

ในไตรมาสที่ 3 ของปี 2559 บริษัทฯได้ฟ้องบริษัท บ้านราชประสงค์ จำกัด (มหาชน)
เจ้าของโครงการ ดิ เอ็นเนอร์จี้ หัวหิน เป็นคดีความแพ่ง ฐานความผิด เรื่อง ผิดสัญญาจ้างทำของ
ต่อศาลแพ่งกรุงเทพใต้ ซึ่ง ปัจจุบันคดีดังกล่าวได้เข้าสู่ระบบการไกล่เกลี่ยของศาล

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไปของบริษัท

+----------------+-----------------------------------------------------+
| ชื่อบริษัท         | บริษัท บางกอก เดค-คอนจำกัด (มหาชน)                     |
+----------------+-----------------------------------------------------+
| ชื่อภาษาอังกฤษ    | BANGKOK DEC-CON PUBLIC COMPANY LIMITED              |
+----------------+-----------------------------------------------------+
| ประเภทธุรกิจ     | รับเหมาก่อสร้างและตกแต่งภายใน                           |
|                | ออกแบบจัดหาและติดตั้งเฟอร์นิเจอร์                          |
+----------------+-----------------------------------------------------+
| เลขทะเบียนบริษัท  | 0107554000178                                       |
+----------------+-----------------------------------------------------+
| ที่ตั้งสำนักงานใหญ่  | 52/3หมู่ 8ถ.บางบัวทอง – สุพรรณบุรี ต.ละหาร อ.บางบัวทอง     |
|                | จ.นนทบุรี รหัสไปรษณีย์ 11110                             |
+----------------+-----------------------------------------------------+
| โทรศัพท์         | 02-925-5777                                         |
+----------------+-----------------------------------------------------+
| โทรสาร         | 02-925-5778                                         |
+----------------+-----------------------------------------------------+
| Home Page      | www.bangkokdeccon.com                               |
+----------------+-----------------------------------------------------+

ทุนจดทะเบียน 525,873,250 บาท

หุ้นสามัญจำนวน 1,051,746,500 หุ้น

ราคาหุ้นที่ตราไว้ (Par) 0.50 บาท

6.2 ข้อมูลทั่วไปของนิติบุคคลที่บริษัทถือหุ้นตั้งแต่ร้อยละ 10 ขึ้นไป

ณ วันที่ 31 ธันวาคม 2559 บริษัทได้จัดตั้งบริษัทย่อย ได้แก่ บริษัท บีเคดี เรียลเอสเตท จำกัด
(BKR) ก่อตั้งขึ้นเมื่อวันที่ 7 กันยายน 2559 มีทุนจดทะเบียน 619.00 ล้านบาท โดยบริษัท
บางกอก เดค-คอน จำกัด (มหาชน) ถือหุ้นในสัดส่วนร้อยละ 99.99
วัตถุประสงค์ของการจัดตั้งเพื่อเข้าซื้อที่ดินแปลงโฉนดเลขที่ 852 จำนวน 28 ไร่ ตั้งอยู่ที่ตำบลคูคต
อำเภอลำลูกกา จังหวัดปทุมธานี (บริเวณก่อสร้างโครงการรถไฟฟ้าสายสีเขียว
ช่วงหมอชิต-สะพานใหม่-คูคต) และเสริมความแข็งแกร่งของรายได้
ซึ่งความเจริญที่เกิดจากการก่อสร้างรถไฟฟ้า ก็จะทำให้ที่ดินมีมูลค่าสูงขึ้น
ซึ่งเป็นผลตอบแทนที่ดีในการลงทุนระยะยาว

6.3 ข้อมูลผู้ที่เกี่ยวข้อง

+----------------+-----------------------------------------------------+
| นา             | บริษัท ศูนย์รับฝากหลักทรัพย์ (ประเทศไทย) จำกัด               |
| ยทะเบียนหลักทรัพย์ |                                                     |
|                | 93 ถนนรัชดาภิเษก แขวงดินแดง เขตดินแดง กรุงเทพมหานคร      |
|                | 10400                                               |
|                |                                                     |
|                | โทรศัพท์ (662) 009-9000                               |
|                |                                                     |
|                | โทรสาร (662) 009-9001                               |
+----------------+-----------------------------------------------------+
| ผู้สอบบัญชี        | นายบุญเลิศ แก้วพันธุ์พฤกษ์ ผู้สอบบัญชีรับอนุญาต เลขที่ 4165        |
|                |                                                     |
|                | นางสาวมะลิวรรณ พาหุวัฒนกร ผู้สอบบัญชีรับอนุญาต เลขที่ 4701     |
|                |                                                     |
|                | บริษัท บีพีอาร์ ออดิท แอนด์ แอดไวเซอรี่ จำกัด                 |
|                |                                                     |
|                | ชั้น 12 เอ ห้อง 08 อาคารชาร์เตอร์ สแควร์ 152 ถนนสาทรเหนือ  |
|                |                                                     |
|                | แขวงสีลม เขตบางรัก กรุงเทพมหานคร 10500                 |
+----------------+-----------------------------------------------------+